Tsitsikamma is die gebied wat in die oostelike deel van die Tuinroete tussen Knysna en Humansdorp geleë is en wyd bekend is om sy besondere natuurskoon. Streng gesproke begin die Tsitsikamma by die Bloukransrivier (die grens tussen die Oos- en die Wes-Kaap) in die weste, met die see naby Jeffreysbaai as die oostelike grens. Die Tsitsikammaberge vorm die noordgrens en waar die berge aan die oostekant eindig, vorm die Kromrivier die grens tot by die see tussen Jeffreysbaai en St. Francisbaai. Die Indiese Oseaan vorm die suidelike grens. Deur toerisme-belange word die Keurboomsrivier egter dikwels as die wesgrens van die Tsitsikamma aanvaar. Die Tsitsikamma val in twee dele uiteen. Die Bo-Tsitsikamma aan die westekant bestaan oorwegend uit natuurlike bos en plantasies met tussenin plase. Vroeër was die arm boswerkers in hierdie deel gevestig. In die Onder-Tsitsikamma is meer bewerkte landbougrond en weinig plantasies. Die gebied is bekend vir sy berge, bosse, strome, klowe en ongerepte kuslyn. Verskeie riviere in gewoonlik diep valleie deurkruis die gebied. Dit reën dwarsdeur die jaar, die klimaat is matig en selde is daar sneeu op die bergpieke.


Blagowesjtsjensk (Russies: Благове́щенск) is ’n stad in Rusland en die hoofstad van die federale deelgebied Amoer-oblast. Die bevolking in 2014 was 220 077. Энциклопедия Города России. Moskou: Большая Российская Энциклопедия. 2003. p. 48. ISBN 5-7107-7399-9. Amptelike webtuiste (ru) Wikimedia Commons het meer media in die kategorie Blagowesjtsjensk. Hierdie artikel is vertaal uit die Engelse Wikipedia


Vir ’n artikel oor die oblast met dieselfde naam, sien Iwanowo-oblast. Iwanowo (Russies: Иваново) is ’n stad in Rusland en die hoofstad van die federale deelgebied Iwanowo-oblast. Die bevolking in 2013 was 409 075. Amptelike webtuiste Iwanowo-portaal Ivanovo city site Geargiveer 29 September 2020 op Wayback Machine Wikimedia Commons het meer media in die kategorie Iwanowo. Hierdie artikel is vertaal uit die Engelse Wikipedia


Die Geelsee (Chinees: 黄海, pinyin: huáng hǎi; Koreaans: 황해) is 'n see van die Stille Oseaan wat deel uitmaak van die Oos-Chinese See en tussen die Volksrepubliek China in die weste en Korea in die ooste geleë is. Dit word begrens deur die Volksrepubliek China in die weste, Noord-Korea in die noordooste en Suid-Korea in die ooste. In Korea word die Geelsee soms ook die Westelike See (서해) genoem. Die noordelike deel van dié see, wat deur die Volksrepubliek China omring word, word die Bohaisee genoem, en tussen die Volksrepubliek China en Noord-Korea staan dit as Koreabaai bekend. Die beskermde gebiede vir migrerende voëls langs die kus langs die Geelsee-Bohaisee is in 2019 deur Unesco as 'n wêrelderfenisgebied gelys. Die Geelsee het 'n oppervlakte van sowat 380 000 km² en 'n gemiddelde diepte van 44 m. Belangrike stede wat aan dié see geleë is, sluit in Dalian, Huludao, Qingdao, Qinhuangdao, Weihai, Yantai en Yingkou in die Volksrepubliek China asook Incheon in Suid-Korea.


Die Shapley-superswerm of Shapley-konsentrasie (SCl 124) is die grootste versameling sterrestelsels in ons nabye heelal (tot 700 miljoen ligjare van die Aarde af). Dit word deur die swaartekrag van sy sterrestelsels bymekaargehou in plaas daarvan om saam met die heelal uit te dy. Dit kom voor as ’n duidelike konsentrasie van sterrestelsels in die sterrebeeld Sentour en is 650 miljoen ligjare van die Aarde af (z=0,046). Daar is deesdae hernude belangstelling in die Shapley-superswerm omdat dit baie naby lê aan die rigting waarin die Plaaslike Groep sterrestelsels (insluitende ons Melkweg) beweeg teen ’n snelheid van sowat 600 km/s. Dit laat baie sterrekundiges vermoed dat dit een van die hoofredes is vir ons sterrestelsel se vreemde beweging – die Groot Aantrekker is dalk ’n ander rede. Die superswerm is genoem na die Amerikaanse sterrekundige Harlow Shapley. Hierdie artikel is vertaal uit die Engelse Wikipedia http://www.eso.org/sci/publications/messenger/archive/no.124-jun06/messenger-no124-30-31.pdf http://www.eso.org/sci/publications/messenger/archive/no.124-jun06/messenger-no124-30-31.pdf An atlas of the Universe The Shapley Concentration Geargiveer 26 Maart 2007 op Wayback Machine


Verwatersnek is 'n bergpas op 'n grondpad suidwes van Hotazel, in die ZF Mgcawu-distrik van die Kalahari. Die pas bereik 'n hoogte van 1 150 m bo seespieël. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Kampanië (Italiaans: Campania) is 'n streek in Suid-Italië. Kampanië grens in die noordweste aan Latium (Lazio), in die noorde aan Molise, in die noordooste aan Apulië, in die ooste aan Basilicata en in die weste aan die Tirreense See. Die streek beslaan 13 595 km² en het ongeveer 6 miljoen inwoners in 2004 gehad. Kampanië se hoofstad en grootste stedelike nedersetting is Napels (Napoli in Italiaans). Die naam van die streek is regstreeks van Latyns afgelei, die Romeine het die streek Campania felix genoem, wat gelukkige land(skap) beteken. Die gebied was in die antieke tydperk die gewildste vakansiebestemming vir Romeine wat vanaf 95 n.C. deur die grootpad Via Domitiana met die hoofstad Rome verbind is. Talle villa's het in die gebied ontstaan, veral in die strandoord en warmbad Baiae, 'n stadsbuurt van Cumae, wat vanaf die 1ste eeu v.C. tot die sentrum van antieke Italië se toerismebedryf ontwikkel het (sien die artikel oor toerisme). Die streek word in vyf provinsies opgedeel: Avellino Benevento Caserta Metropolitane Stad Napels (hoofstad) Salerno Karl-Wilhelm Weeder: Baiae - Stadt der hundert Genüsse, Herberge aller Laster.


SAW kan na een van die volgende verwys: Suid-Afrikaanse Weermag, krygsmag van Suid-Afrika tussen 1912 en 1994. Suid-Afrika-wet, wet waardeur die Unie van Suid-Afrika tot stand gekom het. IATA-kode vir die Sabiha Gökçen Internasionale Lughawe


Sabotasie is 'n doelbewuste aksie om die posisie van 'n vyand te verswak. Sabotasie poog om die bestaande orde skade te berokken deur die verwoesting of vernietiging van infrastruktuur. In teenstelling tot terrorisme word sabotasie slegs gebruik om materiële skade aan te rig sonder onskuldige slagoffers, maar dit word nie uitgesluit as die vernietiging van die doel kardinaal belangrik is nie. Tydens oorlog word die woord veral gebruik om aktiwiteite van 'n individu of groep te beskryf wat nie met die gewapende magte geassosieer word nie, maar wat tot die beskadig of vernietiging van 'n noodsaaklike vyandelike fasiliteit of die dood of beseer van persone lei. Gewoonlik word noodsaaklike geriewe, soos fabrieke, studamme, publieke dienste of bergplek as teiken vir sabotasie gesien, maar invloedryke persone in die vyand se bevelstruktuur kan ook geteiken word. Die belangrikste voorbeelde van sulke sabotasie is die gebeure van Black Tom-ontploffings and the Kingsland-ontploffing. Soos spioene, is saboteurs wat 'n militêre operasie in burgerlike klere of vyandelike uniforms agter vyandelike lyne voer, onderhewig aan vervolging en strafregtelike boetes in plaas van aanhouding as krygsgevangenes.


Dontsapas is 'n bergpas wat in die Amatholeberge op die R352-grondpad suidwes van Stutterheim op die pad na Keiskammahoek lê. Die pas is in die middel van die 19de eeu gebou, bereik 'n helling van 1:12 en het sy hoogste punt op 1 088 m bo seevlak. Lys van bergpasse in Suid-Afrika Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Valsoog-nooientjie (Abudefduf sparoides) is 'n vis wat voorkom in die westelike Indiese Oseaan en aan die ooskus van Afrika vanaf Kenia tot by die Oos-Kaap asook Aldabra, Mauritius, Réunion en Madagaskar. In Engels staan die vis bekend as die False-eye damsel. Die vis word tot 16cm lank. Dit het 'n klein lyfie en metaalblou van kleur en daar is verskeie rye klein, ligte blou kolletjie op die lyf. Daar is ook 'n prominente swart vlek op die stertvin se basis. Die vis leef in rots kusareas en vlak koraalriwwe waar daar ligte golfaksie is in water wat 0.5 tot 3m diep is. Die onvolwasse vissies word gevind in rots getypoele. Hulle is alleenlopers of kom in los groepe voor. Die vis vreet klein ongewerweldes en alge. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 BioLib http://fishbase.org/summary/Abudefduf-sparoides.html


Die Elandsbergpas is 'n bergpas in die Oos-Kaap wat net suid van Aliwal-Noord op die N6-nasionale pad na Jamestown lê. Die pas dateer uit 1957, bereik 'n hoogte van 1 500m bo seevlak en het 'n maksimum steilte van 1:18. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Pinetown was van 1953 se algemene verkiesing tot aan die einde van die Driekamerbedeling in 1994 'n kiesafdeling vir die Suid-Afrikaanse Volksraad en is strykdeur altyd deur opposisiekandidate gewen. In die heel eerste verkiesing wen die Verenigde Party se A. Hopewell in Pinetown met 'n meerderheid van 7 128 teen die Nasionale Party se J.T.J. Fourie. Hopewell word dan ook in 1958 onbestrede verkies. In die volkstemming oor republiekwording in 1960 stem Pinetown se kiesers, soos trouens die hele Natal buiten Newcastle en Vryheid, oorweldigend teen die republiek. Van die totaal van 10 767 wat gestem het, was net 1 705 ten gunste van die republiek, maar 9 016 was daarteen. In die algemene verkiesing van 1961 staan die N.P. dus ook terug en wen Hopewell die tweestryd met P. Malherbe van die Progressiewe Party met 'n meerderheid van 1 968 stemme. In 1966, toe die Nasionale Party onder dr. H.F. Verwoerd veel moeite gedoen het om meer Engelse steun te lok, wen Hopewell weliswaar met 'n meerderheid van 3 071, maar S.F. Redelinghuys van die N.P. is tweede en H.A. Oliver van die P.P. slegs derde met 1 356 stemme.


Giovanni Domenico Cassini (8 Junie 1625 – 14 September 1712) was 'n Franse wiskundige, sterrekundige, ingenieur en astroloog van Italiaanse afkoms. Hy is gebore in Perinaldo naby Nice. Hy het vier mane van die planeet Saturnus ontdek en ook dat die ringe om Saturnus verdeel is. Iapetus op 25 Oktober 1671 Rea op 23 Desember 1672 Dione en Tethis op 21 Maart 1684 Wikimedia Commons het meer media in die kategorie Giovanni Domenico Cassini. Hierdie artikel is ’n saadjie. Voel vry om Wikipedia te help deur dit uit te brei.


Die Priabonium is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Eoseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 38 tot 33,9 miljoen jaar gelede. Dit is voorafgegaan deur die Bartonium en gevolg deur die Rupelium. Die Priabonium is in 1893 deur die Franse geoloë Ernest Munier-Chalmas en Albert de Lapparent genoem na Priabona in die Italiaanse gemeente Monte di Malo naby Vicenza. Die basis van die etage word gedefinieer deur die eerste voorkoms van die nannoplankton Chiasmolithus oamaruensis en die bokant deur die uitsterwing van die Foraminifera Hantkenina. Dié gebeurtenis het plaasgevind kort voor ’n groot verandering in die soogdier-fauna van Europa en Asië, wat gepaard gegaan het met ’n massauitwissing. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die Burdigalium is ’n chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Mioseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 20,43 tot 15,97 miljoen jaar gelede. Dit is voorafgegaan deur die Aquitanium en gevolg deur die Langhium. Die Burdigalium is in 1892 deur die Franse geoloog Charles Depéret genoem na Burdigala, die Latynse naam vir die Franse stad Bordeaux. Die basis van die etage word gedefinieer deur die eerste voorkoms van die Foraminifera Globigerinoides altiaperturus en die einde van die magnetiese chronosone C6An; die bokant word gedefinieer deur die eerste voorkoms van die Foraminifera Praeorbulina glomerosa en die einde van die magnetiese chronosone C5Cn.1n. Gradstein et al. (2012) (fr) Depéret, C.; 1892: Note sur la classification et le parallélisme du Système miocène, Bulletin de la Societé Géologique de France 3(20), p. CXLV-CLVI. (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die Zancleum is ’n chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Plioseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 5,332 tot 3,6 miljoen jaar gelede. Dit is voorafgegaan deur die Messinium en gevolg deur die Piasensium. Die Zancleum is in 1868 deur Giuseppe Seguenza genoem na Zancla, die oorspronklike naam van die Italiaanse stad Messina. Die globale stratotipepunt vir die etage lê in die omgewing van die ou Griekse stad Heraclea Minoa op Sisilië. Die basis van die etage word gedefinieer deur die einde van die magnetiese chronosone C3r, die eerste voorkoms van die nannoplankton Ceratolithus acutus en die uitsterwing van die nannoplankton Triquetrorhabdulus rugosus; die bokant word gedefinieer deur die begin van die magnetiese chronosone C2An en die uitsterwing van die Foraminifera-spesies Globorotalia margaritae en Pulleniatina primalis. Gradstein et al. (2012) Van Couvering et al. (2000) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Sarthe (72) is 'n département (administratiewe distrik) in die weste van Frankryk. Dit is een van die vyf départements in die région (gewes) Pays de la Loire. Die prefektuur (administratiewe hoofstad) is Le Mans. Die département het ongeveer 565 518 inwoners (2010 skatting). Dit is een van die oorspronklike 83 Franse départements waarin Frankryk tydens die Franse Rewolusie ingedeel is. Wikimedia Commons het meer media in die kategorie Sarthe. (fr) Amptelike webwerf


Die Meerstamvalsdoring (Albizia petersiana) is 'n meerstammige, middelgroot boom met 'n tregtervormige kroon. Die boom groei in die Laeveld. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Guibourtia is 'n plant genus wat hoort tot die sub-familie Caesalpinioideae wat op sy beurt weer hoort tot die familie Fabaceae. Grootvalsmopanie (Guibourtia coleosperma) Kleinvalsmopanie (Guibourtia conjugata) Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Bauhinia is 'n plant genus wat hoort tot die sub-familie Caesalpinioideae in die familie Fabaceae. Plante van die genus het merkwaardige tweelobbige of diep ingekeepte blare. Die blare lyk baie soos dié van 'n skoenlapper. Bykans alle spesies in die genus dra groot en aanskoulike blomme en peule wat normaalweg oopbars om sade vry te stel. Daar is tans 197 spesies wat tot die genus hoort. Koffiebeesklou of Kalaharibauhinia (Bauhinia petersiana) Vlam-van-die-vlakte (Bauhinia galpinii) Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Watter Boom is dit? Eugene Moll 2013 ISBN 978 1 77007 832 1 "Genus: Bauhinia L." Germplasm Resources Information Network. United States Department of Agriculture. 2007-03-29. Geargiveer vanaf die oorspronklike op 2012-05-03. Besoek op 2010-12-06. http://plantsoftheworldonline.org/taxon/urn:lsid:ipni.org:names:327181-2 Wikimedia Commons het meer media in die kategorie Bauhinia. Wikispecies het meer inligting verwant aan Bauhinia "Bauhinia". Integrated Taxonomic Information System. Hierdie artikel is ’n saadjie. Voel vry om Wikipedia te help deur dit uit te brei.


Karel Eitel Frederik Zephyrinus Lodewyk van Hohenzollern-Sigmaringen (Sigmaringen, 20 April 1839 - Sinaia, 10 Oktober 1914) was as Carol I van 1866 tot 1881 vors en daarna tot 1914 koning van Roemenië. Sy ouers was Karel Anton van Hohenzollern-Sigmaringen en Josefine van Baden, dogter van groothertog Karel van Baden. Hy dien in die leër van Pruise en neem aan die Duits-Deense Oorlog van 1864 deel. Na die val van vors Alexander Jan Cuza word hy op 26 Maart 1866 deur die regering van Roemenië tot vors verkies, 'n land wat in 1862 onder susereiniteit van die Ottomaanse Ryk gestig is. Op 10 Mei arriveer hy in Boekarest, waar hy hartlik deur 'n groot skare en hoë politici verwelkom is. Hy ontvang die titel domnitor (heerser, vors) en lê die eed voor die parlement af. Carol tree op 3 November 1869 in die huwelik met Elisabeth zu Wied (skrywers-pseudoniem Carmen Sylva), 'n dogter van die Duitse prins Hermann zu Wied en sy eggenoot Marie van Nassau-Weilburg. Hulle enigste kind, Maria, word op 27 September 1870 gebore, maar sterf vier jaar later.


Brachiosaurus of bragiosourus was ’n genus Sauropoda-dinosourusse uit die Laat Jura-periode in Noord-Amerika. Dit is die eerste keer in 1903 beskryf na aanleiding van fossiele wat in Colorado, VSA, ontdek is. Die brachiosourus was groot, met ’n lang nek en klein skedel – alles tipiese eienskappe van Sauropoda. In teenstelling met ander genera, was die brachiosourus se voorpote egter langer as sy agterpote, en al was die stert lank, was dit steeds kort vir Sauropoda. Brachiosaurus is uit die familie Brachiosauridae, wat ’n paar ander, soortgelyke dinosourusse insluit. Baie van dit wat gewone mense van Brachiosaurus weet, het eintlik betrekking op Giraffatitan brancai, ’n spesie uit Tanzanië wat oorspronklik geklassifiseer is ’n lid van Brachiosaurus. Onlangse navorsing het egter gewys die verskille tussen die voorbeelde uit Afrika en die tipe-spesie van Brachiosaurus is groot genoeg dat eersgenoemde ’n aparte genus vorm. Anders as ander lede van Sauropoda, en ondanks sy uitbeelding in die rolprentreeks Jurassic Park, kon hy nie op sy agterpote staan nie.


Hierdie artikel handel oor die rolprent. Vir die olikheid, sien babbelas. Babalas (sic) is 'n Afrikaanse rolprent wat op 2 Augustus 2013 in Suid-Afrika vrygestel is. Die rolprent is in Johannesburg, Mabalingwe, die Kalahariwoestyn en by Emperor's Palace verfilm. Die rolprent is 'n komedie waarin drie Suid-Afrikaanse karakters, Boet, Swaer en Moegae, van die Castrol TV-advertensies weer hulle verskyning maak na 'n dekade se afwesigheid. Dit het 'n ouderdomsperk van 10T (taal). Ian Roberts as Boet Norman Anstey as Swaer Jack Parow as Neef Tammy-Anne Fortuin as Mia Moolman Hannes Muller as dr. Koegelenberg / Plank Koegelenberg / burgemeester Jaap Koegelenberg / Klasie Koegelenberg Wynand van Vollenstee as Theodore Neels van Jaarsveld as homself Michael de Pinna as homself Armon Barnard as Bernie Dawie Roodt as homself Hugh Masebenza as Pillay David James as dokter in kliniek Samela Tyelbooi as Thandi Riana Scholtz as tannie Bettie Taryn Nightingale as kykNET-vloerbestuurder Andrew Stock as Barman Rachel Monama as Rageltjie Ryan Dittmann as sjef David Ho as Ontvangspersoon Treasure Tshabalala as verontwaardiging kliënt Charlotte de Beer as Ontvangspersoon F.C. Hamman as (plaasvervanger) Swaer André Scholtz as (plaasvervanger) Boet Joe Mulaudzi as (plaasvervanger) Moegae Die pragtige Mia Moolman werk vir ’n geleentheidkoördineringsmaatskappy in Sandton en kry opdrag om ’n spoggeleentheid by Emperor’s Palace te reël, waar die suksesvolste advertensieveldtogte in die geskiedenis van Suid-Afrika vereer gaan word.


George Labram (1859 - 9 Februarie 1900) was 'n Amerikaanse ingenieur. Hy kom in 1894 in Suid-Afrika aan en word op 8 Oktober 1896 aangestel as die hoof van meganiese ingenieurswese vir De Beers Consolidated Mines. Hy en F.B. Kirsten ontwerp die ghriestafel wat diamante opvang tydens die sorteringsproses. Tydens die Beleg van Kimberley het Labram die Long Cecil gebou. Hy sterf na 'n voltreffer van die Boere. Labram se kamer in die Grand Hotel waar hy oorlede is Gedenkplaat wat vir hom opgerig is Gedenkplaat Ensiklopedie van Suidelike Afrika, Eric Rosenthal, 1967 Wikimedia Commons het meer media in die kategorie George Labram. Hierdie artikel is ’n saadjie. Voel vry om Wikipedia te help deur dit uit te brei.


Die Boeing 777 is 'n familie van ultra-lang reikafstand, wyeromp-tweemotorige straalpassasiersvliegtuie wat deur Boeing Commercial Airplanes gebou word. Dit is die wêreld se grootste tweelingstraler ("Twinjet") en het 'n tipiese sitplekuitleg vir 314-451 passasiers, met 'n reikafstand van 9 695 tot 17 372 km (5 235 tot 9 380 seemyl). Algemeen na verwys as die "Triple Seven", sluit sy onderskeidende kenmerke in die grootste deursnee turbowaaierenjins aan 'n vliegtuig, ses wiele op elke hooflandingstel, 'n ronde rompdeursnit, en 'n lemgevormde stertkëel. Die 777 is in oorleg met agt groot lugrederye ontwerp om ouer wyerompvliegtuie te vervang en die vermoë verskil tussen Boeing se 767 en 747 te oorbrug. As Boeing se eerste "fly-by-wire" vliegtuig het dit volle rekenaargesteunde beheer; dit is ook die eerste geheel-en-al rekenaarontwerpte kommersiële vliegtuig. Die 777 word ook sedert 2014 in twee romplengtes vervaardig. Die oorspronklike 777-200 variant begin met kommersiële diens in 1995, gevolg deur die uitgebreide-reeks 777-200ER in 1997. Die gestrekte 777-300, wat 10,1 meter (33,3 voet) langer is, is in 1998 in diens gestel.


Riverton is 'n nedersetting en terrein van die pompstasie vir die Kimberley waterwerke en geleë aan die Vaalrivier. Vroeër was daar na diamante gedelf in die omgewing. Dit is ook 'n gewilde naweekoord. Lys van dorpe in Suid-Afrika Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Agent 2000 is 'n Afrikaanse spioenfliek vir tieners. Die rolprent is by die Hoërskool Randburg in Johannesburg verfilm en op 28 Maart 2014 in Suid-Afrika vrygestel. Die regisseur was Stefan Nieuwoudt terwyl Paul Loots, wat voorheen in Roepman te sien was, die hoofrol as Agent 2000 vertolk. Die rolprent is 'n aksiedrama van 'n tegnologie-mal geheime agent wat gehuur word om ‘n skoolboelie te ontmasker. Dit het 'n ouderdomsperk van 7-9 OL (ouerleiding) vir Geweld. Paul Loots as Walter Izel Bezuidenhout as Chante-Amore Ruan Wessels as Remardo Janic Botha as Balie Francois Jacobs as Jean-Jaques Melissa Massyn as Annabel Karen Wessels as Alet David James as Roelof Cobus Visser as mnr. Von Brakel Shaleen Surtie-Richards as juffrou Schutte Agent 2000, oftewel W..w.. walter du Toit, se tyd raak min. Hy moet gou speel as hy Hoërskool Randburg se berugte boelie, die Laksman, voor die einde van die ontgoeningstydperk wil ontmasker. Sou Walter daarin slaag, kan hy sy vermomming in die kas bêre, die publieke skool vaarwel roep en sy lewe as 14-jarige wat tuisonderrig ontvang voortsit.


Laugarbakki is 'n dorp reg teen hoofweg 1 in Miðfirði in Vestur-Húnavatnssýslu (Ysland). Op 1 Januarie 2011 staan die bevolking op 57. In 1998 was dit 89. Laugarbakki verdeel in drie kerne. Die grootste en noordelikste kern, wat die naaste aan hoofweg 1 lê, sluit 'n gemeenskapsentrum, swembad (wat in twee warmbaddens omskep is), en winkels in. Die middekern bestaan uit verskeie geboue, insluitend woonstelle vir bejaardes. Die suidelike kern beslaan skole en woonstelle vir onderwysers. Ná die samesmelting van distrikte en munisipaliteite in Húnaþing vestra is die primêre skole van Laugarbakka en Hvammstanga saamgevoeg. Skoolaktiwiteite word tussen die twee dorpe verdeel: die ouer afdelings is op Laugarbakka en die jonger afdelings is op Hvammstanga. Ásgeir, musikant Laugarbakki op Northwest.is Geargiveer 31 Maart 2015 op Wayback Machine (is)


Die Kraalkriedoring (Lycium afrum) is 'n klein boom wat voorkom in gebiede met kusstruikbos in die Wes-Kaap. Groeivorm Vrugte Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Kraalkriedoring. Wikispecies het meer inligting verwant aan Kraalkriedoring Hierdie artikel is ’n saadjie. Voel vry om Wikipedia te help deur dit uit te brei.


Styx is ’n klein natuurlike satelliet van Pluto waarvan die ontdekking op 11 Julie 2012 aangekondig is. Dit is in Julie 2015 saam met Pluto en Charon, Pluto se grootste maan, afgeneem deur die ruimtetuig New Horizons. Foto's is nog nie van die tuig afgelaai nie, maar behoort resolusies van hoër as 2 km/beeldelement te hê. Styx is die tweede maan van Pluto af en die vyfde een wat ontdek is – ’n jaar ná Kerberos. Styx het na raming ’n deursnee van tussen 10 en 25 km en ’n wentelperiode van 20,2 dae. Toe die maan ontdek is, het dit die voorlopige naam S/2012 (134340) 1 of Pluto V gekry; Kerberos was S/2011 P 1 of Pluto IV. Om permanente name te kies, is ’n internetpeiling in 2013 gedoen waarin die publiek kon stem uit ’n lys name van mitologiese figure wat met die Romeinse god Pluto (Hades in die Griekse mitologie) verbind word, of hulle kon hul eie name voorstel. Ná die aanvanklike aankondiging het William Shatner, wat die rol van kaptein James T. Kirk in die Star Trek-franchise vertolk, die name Vulcan en Romulus voorgestel.


Die Hyundai Motormaatskappy is 'n multinasionale motorvervaardiger met sy hoofkwartier in Seoel, Suid-Korea. Die maatskappy is in 1967 gestig en vorm saam met sy filiaal van 32.8%, Kia Motors, die Hyundai Motorgroep, wat die wêreld se vyfde grootste motorvervaardiger is gebaseer op jaarlikse voertuigverkope in 2012. Sedert 2008 word Hyundai Motors (sonder Kia) beskou as die wêreld se agtste grootste motorvervaardiger. Hyundai het in die 2012-jaar meer as 4,4 miljoen voertuie wêreldwyd verkoop, hulle totale verkope saam met Kia was 7,12 miljoen. Hyundai is tans die vierde grootste motorvervaardiger ter wêreld. Hyundai bedryf die wêreld se grootste geïntegreerde motorvervaardigingsfasiliteit in Ulsan, Suid-Korea, wat 'n jaarlikse produksiekapasiteit van 1,6 miljoen eenhede het. Die maatskappy het ongeveer 75 000 werknemers wêreldwyd in diens. Hyundaivoertuie word in 193 lande deur meer as 6 000 handelaars en vertoonlokale bemark. Bekende Hyundaimodelle in Suid-Afrika is/was: Hyundai Accent Hyundai Atos Hyundai Elantra Hyundai Santa Fe Hyundai Sonata Hyundai i10 Hyundai ix35 Hyundai Tiburon Hyundai Tucson "Hyundai, Kia see slower sales growth in 2012". Reuters (in Engels). 2 Januarie 2012. Geargiveer vanaf die oorspronklike op 16 Oktober 2015.


Nina Badrić (* 4 Julie 1972 in Zagreb, Kroasië) is 'n bekende sangeres, aktrise en model. Naas haar geboorteland, Kroasië, is haar musiek ook in Serwië, Bosnië en Herzegowina, Montenegro en Slowenië gewild. Sy het haar sangloopbaan met dansmusiek begin, maar maak tans veral hoofstroom popmusiek. Nina Badrić se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Garsfontein is 'n voorstad in die suidooste van Pretoria, Suid-Afrika. Garsfontein is sowat 14 kilometer (8 myl) suidoos van die middestad tussen Constantiapark, Moreletapark en Lynnwood geleë. Volgens die 2011-sensus het dit 19 500 inwoners gehad. Hoërskool Garsfontein Garsfontein Polisiestasie Jimmy Aves-park Mooikloof Village-winkelsentrum Snipper-Snip Kleuterskool en Crèche Zita-park "Subplek Garsfontein". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Toyota K-reeks is 'n inlynviersilinderenjin wat van 1966 tot die middel van 2007 geproduseer is. Dit was 'n tweeklepstootstang enjinontwerp, 'n rariteit vir die maatskappy. Dit is oorspronklik in die Toyota Kamigo-fabriek in Toyotastad in Japan gebou. Die reeks is grootliks deur die E-enjinreeks vervang. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Rietfontein is die tweede gemeente van die Nederduitse Gereformeerde Kerk op die Vrystaatse dorp Winburg en het “uit die nood van die omstandighede” ontstaan. Ná die gewapende protes van 1914 is 'n versoek aan die kerkraad van die gemeente Winburg gerig dat die lede van die kerkraad wat die wapens opgeneem het teen hulle mede-Afrikaners, moet bedank. Hierdie versoek is geweier. Diegene wat hulle beswaard gevoel het om langer onder die kerkraad van Winburg te ressorteer, het toe 'n kommissie van 12 gekies ten einde verder te onderhandel. Die kerkraad is opnuut genader en beleefd versoek om toe te staan dat een maal per maand 'n leraar van elders verkry word om die beswaardes te bearbei en die sakramente te bedien. Hierdie versoek is ook geweier, hoewel die vergunning gegee is om buitedienste te hou, maar die sakramente mog nie bedien word nie. Die plaaslike sendeling is ook nie toegelaat om dienste vir die beswaardes te hou nie. Die Ring het toe ingegryp, maar die vrede is nie herstel nie.


Ds. Johannes Wynand Louw (Lou) Hofmeyr (Somerset-Oos, 19 Julie 1878 – Kaapstad, 28 Oktober 1936) was ’n predikant en sendeling in die NG Kerk. Lou Hofmeyr was die tiende van die twaalf kinders van ds. Jan Hendrik Hofmeyr en sy vrou, Isabella Murray, suster van ds. Andrew Murray die jonge (1828–1917). Van die vyf van ds. J.H. Hofmeyr se sewe seuns wat predikant geword het, was vier vir korter of langer tyd sendelinge; trouens, sowel die Murray- as die Hofmeyr-gesin het verskeie toegewyde en begaafde predikante en sendelinge gelewer en vyf van Lou Hofmeyr se Murray-ooms het ook in die bediening gestaan. Hofmeyr het grootgeword in 'n vrome, gelukkige gesinsatmosfeer omgewe van die pragtige natuurskoon. Hy ontvang onderwys aan die Gill-kollege, Somerset-Oos, waar hy in 1895 matrikuleer en die B.A.-graad in 1898 behaal. Hierna gee hy 'n jaar lank onderwys aan Dale-kollege, King William's Town, waarna hy in 1900 na die Kweekskool op Stellenbosch gaan. Ná voltooiing van sy kursus word hy op 9 Desember 1904 gelegitimeer.


Kildare is 'n dorp in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Lys van dorpe in Suid-Afrika Subplek Kildare tydens die 2001-sensus


Rooiboklaagte is 'n dorp in die Ehlanzeni-distriksmunisipaliteit in die noordooste van die Mpumalangaprovinsie van Suid-Afrika. Lys van dorpe in Suid-Afrika "Hoofplek Rooiboklaagte". Sensus 2011.


The Blind Assassin is 'n roman van die Kanadese skrywer Margaret Atwood wat in 2000 met die Booker-prys bekroon is. Die intrige van hierdie roman het te doen met 'n twintigste-eeuse familiesaga. Dit kan as historiese fiksie geklassifiseer word, maar bevat ook opmerklike Gotiese en wetenskapsfiksie-elemente. Die struktuur werk soos 'n matroesjka-pop omdat daar 'n roman binne 'n roman binne die werklike roman versteek is. Hierdie artikel is ’n saadjie. Voel vry om Wikipedia te help deur dit uit te brei.


'n Handratkas is 'n soort transmissie wat in motorvoertuie gebruik word. Dit maak gebruik van 'n wrywingkoppelaar wat deur die bestuurder van die voertuig bedryf word. Dit word gekoppel en ontkoppel deur 'n voetpedaal (by 'n motor) of handhefboom (by 'n motorfiets), vir die regulering van die wringkrag wat die enjin na die dryfwiele oordra; en 'n ratkieser met die hand (motor) of met die voet (motorfiets). 'n Konvensionele, 4 of 5-gang-handratkas is dikwels die standaard-toerusting op 'n basismodelmotor; ander opsies sluit 'n outomatiese ratkas (dikwels 'n manumatic), 'n semi-outomatiese ratkas, of 'n palwisselratstelsel (CVT) in. Die aantal ratte word dikwels uitgedruk vir 'n outomatiese ratkas, bv. 3-gang outomaties, maar sonder 'n kwalifiseerder impliseer dit gewoonlik 'n handratkas. Omdat 'n handratkas die werking van 'n ekstra pedaal vereis, en die motor te alle tye in die regte rat gehou moet word, vereis dit goeie konsentrasie, veral in swaar verkeersituasies.


Die flaminke (Phoenicopteridae) is 'n familie van voëls. Die familie bestaan uit groot waadvoëls met lang nekke en bene, asook rooi en swart vlerke. Hulle word algemeen by vleie aangetref. Flaminke is vantevore onder die biologiese orde van Ooievaaragtiges (Ciconiiformes) ingedeel. Tans word hulle egter in 'n eie orde, die Phoenicopteriformes geplaas. Die familie bestaan uit 6 spesies. Genus Phoeniconaias Phoeniconaias minor (Kleinflamink) – kom voor in Oos-Afrika, die Persiese Golf en Noordwes-Indië Genus Phoenicoparrus Phoenicoparrus andinus (Andesflamink) – kom voor in die Chileense Andes Phoenicoparrus jamesi (James se flamink) – kom voor in die Andes van Peru en Noord-Chili Genus Phoenicopterus Phoenicopterus chilensis (Chileense flamink) – kom voor in gematigde Suid-Amerika Phoenicopterus roseus (Grootflamink) – kom voor in die Middellandse Seegebied, Wes-Asië en Afrika. Phoenicopterus ruber (Rooiflamink) – kom voor in die Karibiese gebied en op die Galápagos-eilande Wikimedia Commons het meer media in die kategorie Flamink. Wikispecies het meer inligting verwant aan Flamink Wikiwoordeboek het 'n inskrywing vir flamink. Hierdie artikel is ’n saadjie.


Die Kasakse Wikipedia is 'n gratis aanlynensiklopedie in Kasaks. Dit is op 2 Junie 2002 gestig en het tans ongeveer 231 039 artikels. Hierdie artikel is ’n saadjie. Voel vry om Wikipedia te help deur dit uit te brei.


Sen. Theunis Christoffel Stoffberg (Rawsonville, 11 Februarie 1861 – Pretoria, 12 Junie 1937) was 'n Suid-Afrikaanse onderwysman, Boere-offisier en politikus. Stoffberg was die seun Hendrik Christoffel Stoffberg en Maria Hester Geertruida (née Botha). Hy het sy skoolopleiding ontvang op Rawsonville en later op Villiersdorp, onder die leiding van di. Frans Lion Cachet en di. D.S. Botha. Sy loopbaan as onderwyser begin op sewentienjarige leeftyd toe hy prinsipaal op Riebeek-Wes word. Twee van sy leerlinge, J.C. Smuts en D.F. Malan, het later eerste ministers van die Unie van Suid-Afrika geword. Op 2 Oktober 1883 is sy op Wellington met Cinie Stoffberg getroud. Sy was 'n halfsuster van dr. D.F. Malan se vader. Vier seuns en vier dogters is uit die huwelik gebore, hoewel sommige bronne die getal aandui as nege. Een seun, Piet Andries, het in 1960, nes sy pa jare tevore, Transvaalse senator geword en 'n dogter, Francina, was getroud met Georg Hofmeyr. Hy was een van ds. J.H. Hofmeyr van Somerset-Oos en sy vrou, Isabella, 'n suster van ds.


John Howard van de Ruit (Durban, 20 April 1975) is 'n Suid-Afrikaanse akteur en skrywer. Hy het aan die Universiteit van Natal gestudeer. 2005: Spud, Penguin Books, ISBN 978-0-14-302484-2. Film van 2010 van Ross Garland. 2007: Spud – The Madness Continues..., Penguin Books, ISBN 978-0-14-353836-3 2009: Spud – Learning to Fly, Penguin Books, ISBN 978-0-14-353952-0 2012: Spud: Exit, Pursued by a Bear, Penguin Books, ISBN 978-0-14-353024-4 "argiefkopie". Geargiveer vanaf die oorspronklike op 10 Mei 2015. Besoek op 27 Julie 2015. (en) The author reading from 'Spud – Learning to Fly' (en) Publisher's Biography Page Geargiveer 16 September 2007 op Wayback Machine


Die NG gemeente Pretoria is die oudste gemeente van die Nederduitse Gereformeerde Kerk in Pretoria en nagenoeg die 59ste oudste gemeente in dié Kerk. Voor die verdeling van die Transvaalse Kerk in twee, drie en later vier Sinodes, was dit die vyfde oudste Transvaalse gemeente, net 12 jaar jonger as die oudste, Potchefstroom, gestig in 1842. Weens ingrypende demografiese veranderings in die sentrale dele van Pretoria sedert 1990, bestaan die gemeente sedert 2000 uit ses saamgestelde dele, naamlik die ou moedergemeente, Bronberg (1942), Burgerspark (1952), Arcadia (1951, waarby Meintjeskop in 1964 ingelyf is) en Harmonie (1957). Teen 2017 het ’n handjie vol Afrikaanssprekende NG lidmate in dié gebied oorgebly. Die gemeente Pretoria dateer van die jaar 1854 of ‘55, toe daar maar nog 28 wonings gepryk het op die plek waar later een van die grootste stede van Suid-Afrika en daarby die administratiewe hoofstad sou verrys.


Die Russiese Grand Prix (Russies: Гран-при России) is 'n motorwedren wat reeds in die 1910s in St. Petersburg plaasgevind het. Die wedren word sedert 2014 by die Sochi Autodrom, 'n straatbaan rondom die Olimpiese Park in Sotsji, Rusland, gehou en vorm ook sedert 2014 deel van die Formule Een Wêreldkampioenskap. ('n Pienk agtergrond dui aan dat die wedren nie deel was van die Formule Een Wêreldkampioenskap nie)


Die Red Bull Ring is 'n motorrenbaan in Spielberg, Stiermarke, Oostenryk wat die Oostenrykse Grand Prix (Duits: Großer Preis von Österreich), 'n Formule Een motorwedren, aanbied. Die Grand Prix is sedert 1964 en 1970–1987 by die Österreichring aangebied, en in 1997–2003 is die baan opgeknap en verkort as die A1 Ring. Verskeie dele van die baankompleks, insluitend die kuipe en hoofpawiljoen is afgebreek en oorgebou, maar konstruksiewerk is gestaak en die baan was in onbruik vir etlike jare voor dit deur Red Bull se Dietrich Mateschitz gekoop en oorgebou is. Die baan is herdoop na Red Bull Ring, heropen op 15 Mei 2011 en sedert 2014 word die Grand Prix weer by die Red Bull Ring gehou. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Capital Park was ’n gemeente van die Nederduitse Gereformeerde Kerk in Pretoria, maar dit het later met Capital Park-Oos saamgesmelt as Capital Park-Concordia. Die gemeente Capital Park is op 16 Junie 1941 met ongeveer 1 000 lidmate gestig. Voor afstigting was Capital Park 'n wyk van die gemeente Eloffsdal, waar ds. B.H. Swart destyds leraar was. Die eerste leraar van Capital Park was ds. J.J.G. Loots, wat die gemeente byna agt jaar bedien het. Die kerksaal, wat deur die lidmate van wyk Capital Park opgerig en met afstigting deur die moedergemeente as bruidskat aan die dogter geskenk is, is in 1942 tot sy huidige formaat vergroot. Toe die ledetal in 1945 te veel geword het om deur een leraar behartig te word, is ds. Hoffie Louw (toe nog proponent) as hulpleraar aangestel. Ná sy aanname van 'n beroep na die gemeente Loubser in Kenia, het die kerkraad besluit om 'n medeleraar te beroep. As eerste medeleraar is ds. L.J. Heyns in Februarie 1946 bevestig. Hy is in September 1947 deur die volgende leraar van die gemeente, ds.


Hierdie artikel handel oor die beesras. Vir die Hindoe-menseklas, sien Brahmaan. Die Brahman of Brahma is 'n beesras soortgelyk aan die Seboe (Bos primigenius indicus) wat vir die eerste keer in Amerika geteel is uit beesrasse uit Indië ingevoer. Brahmanbeeste is deur kruisteling van Kankrej, Gujarat, Ongole, en die Gir (of Gyr) stamme verkry. Die Brahman is een van die gewildste beesrasse bedoel vir vleisproduksie en word algemeen gebruik in Argentinië, Australië, Brasilië, Colombia, Suid-Afrika, Verenigde State van Amerika en baie ander plekke. 'n Brahmanbul 'n Rooi Brahmankoei Brahmanbulle in 'n skut, Australië Wikimedia Commons het meer media in die kategorie Brahman (bees).


Donna Tartt (gebore 23 Desember 1963) is 'n Amerikaanse skrywer van drie romans: The Secret History (1992), The Little Friend (2002) en The Goldfinch (2013). Vir laasgenoemde werk wen sy in 2014 die Pulitzerprys vir Fiksie. Bloomgarden-Smoke, Kara (12 Februarie 2013). "Donna Tartts Long Awaited Third Novel Will Be Published This Year". New York Observer (in Engels). Geargiveer vanaf die oorspronklike op 26 Mei 2020. Besoek op 15 Oktober 2013. "The Goldfinch, by Donna Tartt (Little, Brown)". www.pulitzer.org (in Engels). Geargiveer vanaf die oorspronklike op 23 April 2020. Besoek op 11 Februarie 2019. Wikimedia Commons het meer media in die kategorie Donna Tartt. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Merlindale is ’n gemeente van die Nederduitse Gereformeerde Kerk se Oostelike Sinode. Die kerkgebou is geleë tussen Witbank en Bethal in Mpumalanga. Die belydende lidmate het teen einde 2014 net 34 getel. Onder 'n geweldige stortbui het 'n groot aantal lidmate om 2.30 nm. op Woensdag 16 November 1949 in die waenhuis van J.N. Swart op Welstand vergader, aldus die notule van die afstigtingsvergadering van die gemeente Merlindale. Dis ook die eerste hoofstuk in die gemeente se geskiedenis. Die afstigting het plaasgevind van die gemeentes Bethal, Middelburg (Tvl.) en Witbank. Die naam van die dorpie Merlindale, wat nog geproklameer moes word, het die naam van die gemeente geword. Die naam is blykbaar ’n samestelling van “Merlin”, 'n soort valk en “dale”, laagte; eintlik dus Valklaagte. Vroeër het die grootpad na Johannesburg hierlangs deurgegaan en meer as een swaar gelaaide wa het daar vasgeval in die laagte waar baie van die valksoort was. Met moed, ywer en besieling het die gemeente die nuwe taak aangepak en gehoop op die spoedige proklamasie van die dorp.


Gandhara (Pasjtoe: ګندارا; Oerdoe: گندھارا, Nastaliq; Avesties: Vaēkərəta, Sanskrit Puruṣapura; Grieks Caspatyrus) is die antieke naam van die stad en ou koninkryk Pesjawar, wat die Swatriviervallei en die Potohar-plato van Pakistan sowel as die Jalalabad-distrik van die hedendaagse Afganistan ingesluit het. Tydens die Hellenistiese tydperk was die hoofstad Charsadda, maar dit is later, in omstreeks 127, na Pesjawar geskuif. Dit is in Sanskrit bekend as Puruṣapura, letterlik "stad van mans" (van Sanskrit: puruṣa, "man", en pura, "stad"). Die Koninkryk Gandhara het van omstreeks 1500 tot 500 v.C. bestaan. As ’n sentrum van Griekse Boeddhisme, Baktriese Zoroastrisme en Animisme, het Gandhara in die 1ste tot 5de eeu ’n hoogtepunt bereik onder die Koesjiese konings. Ná die Moslemse verowering in die 10de en 11de eeu het die naam Gandhara verdwyn. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die Rio Guaporé (Spaans: Río Iténez) is die grootste sytak van die Río Mamoré, saam met die Río Madre de Dios een van die Rio Madeira se twee bronriviere, wat weereens die grootste sytak van die Amasonerivier in Suid-Amerika is. Die rivier, met 'n lengte van 1 210 km, vloei deur Wes-Brasilië en Noordoos-Bolivië. Die Rio Guaporé ontspring naby Pontes e Lucerda op die Parecis-plato in die Brasiliaanse deelstaat Mato Grosso. In die ooste daarvan ontspring die Río Paraguay. Die Rio Guaporé vloei aansluitend in noordoostelike rigting en vorm vir sowat 970 km die grens tussen Brasilië en Bolivië, voordat die rivier naby Sorpresa, Rondônia, in die Río Mamoré uitmond. Wikimedia Commons het meer media in die kategorie Rio Guaporé. (en) Ziesler, R.; Ardizzone, G.D. (1979). "Amazon River System". The Inland waters of Latin America. Food and Agriculture Organization of the United Nations. ISBN 92-5-000780-9. Geargiveer vanaf die oorspronklike op 21 Oktober 2013. Besoek op 31 Julie 2015. Hierdie artikel is ’n saadjie. Voel vry om Wikipedia te help deur dit uit te brei.


Die Koreaanse Grand Prix (Koreaans: 코리아 그랑프리) was 'n Formule Eenmotorwedren wat vierkeer van 2010–2013 in Yeongam, Suid-Korea plaasgevind het. Die wedren is na vier seisoene van die Formule Een-kalender verwyder omdat dit ongewild was by ondersteuners en baie leë sitplekke in die pawiljoene vir elke Grand Prix gelaat het. Dit is deels veroorsaak deur die baan se geografiese ligging en die gebrek aan akkommodasie in die omliggende gebied. Hierdie artikel is ’n saadjie. Voel vry om Wikipedia te help deur dit uit te brei.


Lincoln is die hoofstad van die deelstaat Nebraska. Die eerste mense het in 1856 hier gewoon en die nedersetting was eers bekend as Lancaster. Dit het dorpstatus in 1869 verkry en stadstatus in 1877. Collier's Encyclopedia, Crowell-Collier Educational Corporation, Volume 14, Bladsy 662. Hierdie artikel is ’n saadjie. Voel vry om Wikipedia te help deur dit uit te brei.


Topeka is die hoofstad van die deelstaat Kansas. Spaanse verkenners het reeds in die 16de eeu hier kom soek na goud. Eers gedurende die Kaliforniese goudstormloop was hier gereeld blankes teenwoordig. In 1854 het die Federale Regering eers die gebied oop verklaar vir bewoning en gedurende daardie jaar is die dorp uitgemeet. Die dorp het in 1861 die hoofstad geword toe Kansas tot die Federasie as 'n deelstaat toegelaat is. Collier's Encyclopedia, Crowell-Collier Educational Corporation, Volume 22, Bladsy 362. Hierdie artikel is ’n saadjie. Voel vry om Wikipedia te help deur dit uit te brei.


Die Slag van Trenton het op 26 Desember 1776 plaasgevind by Trenton, New Jersey, tydens die Amerikaanse Rewolusionêre Oorlog. Amerikaanse magte onder die leiding van George Washington het 'n deurslaggewende oorwinning behaal oor die Britse magte. Die oorwinning hier het gelei tot die oorwinning by Princeton en die uiteindelike onttrekking van die Britse Magte uit New Jersey. Die Britse magte was Duitse huursoldate ook bekend as Hesse. Nadat die Britse magte New York Stad beset het gedurende September 1776 en na die Slag van White Plains het George Washington teruggeval na New Jersey. Ten spyte dat hy knaend lastig geval word deur die Britte en met sy troepe wat siek word of dros slaag hy tog daarin om die Delawarerivier oor te steek na Pennsylvanië gedurende Desember. Om dit te kon doen moes hy al die bote in die omgewing opgekommandeer het wat die Britte se agtervolging vertraag en gedwing het om winterkamp op te slaan in Trenton. Washington se probleem was dat baie van sy troepe se kontrakte verval aan die einde van die jaar. Hy was ook terdeë bewus dat Philadelphia in gevaar verkeer. Sy verkenners lig hom ook in dat die Hesse verspei was in Trenton met weinige verdedigingslinies.


’n Skutblaar is in plantkunde ’n aangepaste of gespesialiseerde blaar wat veral verbind word met die voortplantingstelsel soos ’n blom, groeias of teëlskub. Skutblare verskil dikwels, maar nie altyd nie, van die gewone blare. Hulle kan kleiner of groter wees of ’n ander kleur, vorm of tekstuur hê. Hulle lyk gewoonlik ook anders as die res van die blom, soos die kroon- en kelkblare. ’n Plant met skutblare word skutblaardraend genoem. Sommige skutblare is helderkleurig en lok insekte, óf saam met die blomdek of in die plek daarvan. Voorbeelde van plante met sulke skutblare is die poinsettia en bougainvillea: albei het groot, helderkleurige skutblare wat die heelwat kleiner, minder kleurryke blomme omring. By grasse is elke blommetjie toegevou in ’n paar papieragtige skutblare, wat die lemma (onderste skutblaar) en palea (boonste skutblaar) genoem word, terwyl elke blompakkie (groep blommetjies) nog ’n paar skutblare by sy basis het bekend as die kelkkaffie (of graandoppie). Hierdie skutblare vorm die kaf wat van die graan geskei word. Sommige plante het borsel- of skottelvormige skutblare.


'n Draaibank is 'n masjien wat 'n werkstuk om 'n as roteer vir die doel om verskeie bedrywighede soos sny, skuur, karteling, boor of algemene vervorming op die werkstuk toe te pas, om so 'n voorwerp te vervaardig wat simmetries om die sentrale draai as is. Anders as meeste ander masjineringsprosesse word die gereedskap nie aangedryf nie maar eerder die werkstuk. Draaiwerk is die aksie of vaardigheid vir die gebruik van 'n draaibank. Draaibanke word vir die masjinering van metaal, plastiek, glas en hout gebruik. In meeste gevalle kom die as uit die ratkas uit, wat gewoonlik deur 'n elektriese motor aangedryf word. Maar daar is wel draaibanke wat nie van 'n ratkas gebruik maak nie maar eerder van bande en katrolle. Op 'n draaibank kom die kloukop vas aan die as. Daar is verskillende tipes kloukoppe, elk vir 'n sekere doel. Die kloukop hou die werkstuk vas sodat dit saam met die as roteer. Die loskop is aan die teenoorgestelde kant van die kloukop geleë. Die loskop is op dieselfde denkbeeldige as van rotasie. Dit kan links en regs geskuif word na gelang.


Karteling is 'n produksieproses wat gewoonlik op 'n draaibank uitgevoer word, waar 'n patroon van reguit, skuins of gekruisde lyne in die materiaal in gesny of gerol word. Die doel is gewoonlik om beter greep op handgereedskap te verskaf. Hierdie artikel is ’n saadjie. Voel vry om Wikipedia te help deur dit uit te brei.


Madikwe is 'n dorp in die Noordwesprovinsie van Suid-Afrika. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika "Hoofplek Madikwe". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Die Oud-Assiriese Ryk was ’n tydperk in Assirië se geskiedenis van die laat 21ste tot middel 18de eeu v.C. toe dié land ’n magtige ryk geword het nadat dit die Akkadiese juk afgeskud het. Daarna het dit in die 18de en 15de eeu v.C. vir kort rukke onder onderskeidelik Babiloniese en Mitannies-Horitiese heerskappy gekom. Dié tydperk is opgevolg deur die Middel-Assiriese Ryk (1365 tot 1056 v.C.). Ná die val van die Akkadiese Ryk omstreeks 2154 v.C. en die kortstondige Nieu-Sumeriese Ryk, wat net oor Suid-Assirië geheers het, het Assirië onafhanklik geword. Die eerste geskrewe inskripsies deur "verstedelikte" Assiriese konings het in die middel 21ste eeu v.C. verskyn nadat die Assiriërs die Sumeriese juk afgeskud het. Die land het toe uit ’n aantal klein Semitiese koninkryke bestaan, waarvan sommige aanvanklik onafhanklik van Assirië was. Die eerste groot tempel in die stad Assur word gewoonlik toegeskryf aan koning Uspia, wat omstreeks 2050 v.C. regeer het; hy was waarskynlik ’n tydgenoot van Ishbi-Erra van Isin en Naplanum van Larsa.


Kraalhoek is 'n nedersetting in die Noordwesprovinsie van Suid-Afrika, waarvan die inwoners 100% Swartes is. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika "Hoofplek Kraalhoek". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Saulspoort is 'n dorp in die Noordwesprovinsie van Suid-Afrika. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Die dorp, ook bekend as Moruleng, lê aan die noordelike voet van die Pilanesberg, sowat 65 km noord van Rustenburg. Dit is vernoem na 'n voormalige Bakgatla-hoof, Tsheole, Saul genoem deur die vroeë setlaars. Dit is gestig toe Henri Gonin, 'n Switserse sendeling van die N.G. Kerk wat die evangelie onder die baKgatla-stam verkondig het, verskuif het na die plaas Saulspoort. Die plaas was deur die latere president Paul Kruger besit, en Kruger het dit uiteindelik aan Gonin verkoop in 1869. In 1895 het die baKgatla die grootste deel van Saulspoort by Gonin gekoop. Lys van dorpe in Suid-Afrika "Hoofplek Saulspoort". Sensus 2011. "Pilane and Another v Pheto and Others" (in Engels). Southern African Legal Information Institute. Geargiveer vanaf die oorspronklike op 19 Februarie 2019. Moruleng and Saulspoort mean the same village and the names are frequently used interchangeably… Raper, Peter E. (1987). Dictionary of Southern African Place Names.


Itsoseng is 'n nedersetting in die Noordwesprovinsie van Suid-Afrika. Dit val onder die Ditsobotla Plaaslike Munisipaliteit wat onder die Ngaka Modiri Molema-distriksmunisipaliteit ressorteer. Lys van dorpe in Suid-Afrika "Hoofplek Itsoseng". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Die Verdragboom (ook bekend as die Traktaatboom) is 'n ou melkhoutboom in Treaty Road (langs Springstraat) en suid van die spoorlyn in Woodstock waarby op 10 Januarie 1806 die vredesverdrag na die Slag van Blaauwberg onderteken is. Die terrein is die eiendom van die Stad Kaapstad en die melkhoutboom daarop is in 1967 tot gedenkwaardigheid verklaar. Ander melkhoutbome wat tot monumente verklaar is, is die Poskantoorboom by Mosselbaai, die Fingo-melkhoutboom en die Renosterfontein-melkhoutboom. Green, Lawrence G.: I heard the old men say. Kaapstad: Howard Timmins, 1964. Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972.


Die Guanche-mummie van Madrid is 'n Guanche-mummie wat nou ten toon gestel word in die Nasionale Argeologiese Museum in Madrid, Spanje. Die mummie is van 'n man tussen 30 en 34 jaar en is in 'n uitstekende toestand. Dit dateer vermoedelik van die 12de of 13de eeu en is volgens kenners die bes bewaarde Gaunche-mummie in die wêreld. Dit is in Barranco de Herques, suid van Tenerife, tussen die dorpe Fasnia en Güímar, ontdek. Dit is in die 18de eeu in Madrid as 'n geskenk aan koning Karel III van Spanje gegee. Dit was aanvanklik in die Koninklike Biblioteek en is nou in die Nasionale Argeologiese Museum. Tenerife het daarop aangedring dat Madrid die mummie aan die eiland terugbesorg. La última momia guanche El Congreso rechaza pedir el traslado a Tenerife de la momia guanche Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse Klas NG3 4-6-2T lokomotief is 'n Suid-Afrikaanse smalspoor tenklokomotief van die eerste dekade vanuit die twintigste eeu. Hierdie lokomotiewe is deur die Natalse Regeringspoorweë (NGR) ontwerp. In 1907 is ses 4-6-2T tenklokomotiewe deur die NGR bestel vir die 156 km Stuartstown-lyn tussen Esperanza en Donnybrook. Die volgende jaar is hulle is in diens gestel. Hulle kry die nommers "3" tot "9" en is as klas "N " geklassifiseer. Toe die lokomotiewe na die Suid-Afrikaanse Spoorweë oorgedra is, is hulle as Klas NG3 geklassifiseer, maar hulle het hul nommers behou. "NG" = "Narrow Gauge" "2ft 0in SAR Class NG3 Tank Locomotive Specifications" (in Engels). SAR Steam. Geargiveer vanaf die oorspronklike op 4 Maart 2016. Besoek op 15 September 2015. Klassifikasie van S.A.R. lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp. 9, 12, 14, 34 (Herdruk in April 1987 deur SATS Museum, R.3125-6/9/11-1000) (en) Paxton, Leith; Bourne, David (1985). Locomotives of the South African Railways (1ste uitg.).


Die NG gemeente Witbank is die moedergemeente van die Nederduitse Gereformeerde Kerk in die stad Witbank in Mpumalanga. In 1919 is die gemeente Witbank van Middelburg afgestig. Die eerste kerkraad het uit die staanspoor besluit om kerk te bou. Met so te sê geen fondse nie is die saak in die geloof aangedurf. Op Vrydag 19 November 1920 het die bevestiging van die eerste leraar van die gemeente, ds. J.C. Lamprecht, en ook die hoeksteenlegging van die kerkgebou plaasgevind. Met die kerkgebou kniehoogte, 'n oortrokke rekening op die bank en 'n ledetal van nog geen vyfhonderd nie, was die vooruitsig uiters benard. In 1923 is 'n lening van £10 000 teen 'n rentekoers van 7 persent met die Paarlse Eksekuteurskamer aangegaan. Die gemeente was goed op weg om sy afstigting te regverdig toe ds. Lamprecht in 1927 vertrek. Die vakature is in Maart 1928 gevul met die bevestiging van ds. J.A. Koch. Die vakature het egter sy nadelige uitwerking laat geld en met die naderende depressie reeds aan die horison, het die idee by sommige gemeentelede laat posvat dat dit beter sou wees om boedel oor te gee.


Hartebeeskop is 'n dorpie in die Albert Luthuli Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Dit is geleë teen die westegrens van Eswatini. Lys van dorpe in Suid-Afrika Subplek Hartebeeskop Sensus 2001 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Zhou Weihui（Chinees: 周卫慧, pinyin Zhōu Wèi Hùi; Ningbo, 1973) is 'n Chinese skrywer. Sy het aan die Universiteit van Fudan studeer en woon in Sjanghai en New York Stad. Haar eerste roman, Shanghai Baby (上海宝贝) is in China verban, maar is desondanks 'n topverkoper op die swartmark. Haar roman, Marrying Buddha (我的禅) (2005) is gesensor, aangepas en onder 'n ander titel in China gepubliseer. 2000 (上海宝贝) (Shanghai Baby) ISBN 3-550-08343-2 2005 (我的禅) (Marrying Buddha) ISBN 3-550-08620-2 2007 (狗爸爸) (Dog Dad) ISBN 978-7-5063-3984-1 Hierdie artikel is ’n saadjie. Voel vry om Wikipedia te help deur dit uit te brei.


Die Opel Kapitän is 'n luukse motor wat deur die Duitse motorvervaardiger Opel van 1938 tot 1970 geproduseer is. Hierdie artikel is ’n saadjie. Voel vry om Wikipedia te help deur dit uit te brei.


Die Opel Tigra is 'n sportmotortjie ontwerp en vervaardig deur die Duitse motorvervaardiger Opel.


Riley B. King (16 September 1925 – 14 Mei 2015), bekend as B.B. King, was 'n Amerikaanse blues-sanger, liedjieskrywer en kitaarspeler. Die hoogste burgerlike onderskeiding, die Presidential Medal of Freedom, is op 15 Desember 2006 aan hom toegeken. King word as een van die grootste blues-kunstenaars van alle tye beskou. Die musiekblad Rolling Stone het King derde op hulle lys van die beste 100 kitaarspelers geplaas. King was bekend vir sy onvermoeide uitvoering gedurende sy musikale loopbaan, wat gemiddeld op meer as 200 konserte per jaar in sy 70's verskyn. In 1956 alleen het hy op 342 vertonings verskyn. Riley B. King is gebore op September 16, 1925, op 'n katoenplantasie in Berclair, Mississippi. Hy het later by 'n katoengin in Indianola, Mississippi, gewerk. Hy was aangelok tot musiek en kitaar in die kerk. Hy het later in Memphis, Tennessee en Chicago gewoon en die wêreld deeglik getoer. King was twee keer getroud, aan Martha Lee Denton, vanaf November 1946 tot 1952, en aan Sue Carol Hall, vanaf 1958 tot 1966.


'n Tydren is 'n vorm van motorsport wat op openbare of privaatpaaie met gemodifiseerde produksiemotors of doelgeboude tydrenmotors gejaag word. Hierdie motorsport word onderskei van baanrenne, deurdat daar in 'n punt-tot-punt formaat gery word. Die deelnemers, wat elk uit 'n motor met 'n bestuurder/jaer en 'n navigator bestaan, jaag tussen 'n vasgestelde stel kontrolepunte (sneldele), nadat elke deelnemer met gereelde tussenposes die beginpunt/punte verlaat het. Tydrenne kan effektief met spoed in sneldele gewen word; maar daar bestaan ook stiptheidsrenne, waar deelnemers poog om so ná as moontlik aan die ideale tyd by elke kontrolepunt te eindig. In moderne motorsport is 'n tydren 'n snelwedren op spesiale trajekte van geslote openbare paaie, met motors wat spesiaal daarvoor voorberei is. Die motor moet toegerus wees met 'n doelgeboude rolhok, 'n brandblusser, spesiale sitplekgordels en so aan. Byna alle tydrenmotors word in 'n werkswinkel voorberei om so vinnig as moontlik te wees, hoewel binne sekere regulasies. In die historiese tydrenne, was dit hoofsaaklik padmotors wat 'n tipe toer aangepak het, met bekende en onaangekondigde tydkontroles oral langs die pad geplaas.


Blousuur of waterstofsianied is 'n chemiese verbinding met formule HCN. Sy soute heet sianiede en die suur behoort tot die pseudohalogeenfamilie en kan gesien word as die suur van sianogeen. Blousuur is baie giftig en word gebruik as insek- en knaagdierdoder. Dit word ook gebruik om sintetiese vesels en kleurstowwe te vervaardig. In aanwesigheid van amines, hidroksiede asetaldehide of metaalsianiede of bo 184 °C kan die stof eksplosief polimeriseer. Inaseming kan by 'n konsentrasie van 270 dpm dodelik wees. "MSDS New Jersey dept. Health" (PDF) (in Engels). Geargiveer (PDF) vanaf die oorspronklike op 15 Januarie 2017. NIST Sander.


Antony Altbeker is 'n Suid-Afrikaanse misdaadskrywer en -navorser. Sy boeke sluit in: The Dirty Work of Democracy (in 2006 met die Recht Malan-prys vir niefiksie bekroon), A Country at War with Itself en Fruit of a Poisoned Tree (oor die Inge Lotz-moord in Stellenbosch). Sy skryfwerk word as "fliekmatig" beskryf en hy begelei die leser soos gebeure ontvou. Justice Through Specialisation?: The Case of the Specialised Commercial Crime Court, 2003 The Dirty Work of Democracy: A Year on the Streets with the SAPS, 2005 ISBN 978-1-86842-230-2 A Country at War with Itself: South Africa's Crisis of Crime, 2009 ISBN 978-1-86842-284-5 Fruit of a Poisoned Tree: A True Story of Murder and the Miscarriage of Justice, 2011 ISBN 978-1-86842-333-0 The cross examiner: How legendary criminal lawyer Dup De Bruyn wins in court, 2013 HAT Taal-en-feitegids, Pearson, Desember 2013, ISBN 978-1-77578-243-8 Kroniek van skandes – en hoe om dit te keer, Beeld, 5 November 2013 Hierdie artikel is ’n saadjie. Voel vry om Wikipedia te help deur dit uit te brei.


'n Tussenganger is 'n derde party wat bemiddelingsdienste aan twee handelspartye bied. Die tussenganger tree op as 'n geleibuis vir goedere of dienste wat deur 'n verskaffer aan 'n verbruiker gelewer word. Die tussenganger bied dus toegevoegde waarde aan die transaksie wat dalk nie deur direkte handel moontlik kan wees nie. Algemene gebruik sluit die versekerings- en finansiële diensbedryf in waar bv. verbandmakelaars, versekeringsmakelaars en finansiële adviseurs bemiddelingsdienste vir die verskaffing van finansiële produkte soos verbandlenings, versekering en beleggingsprodukte bied. In die reg kan tussengangers kommunikasie tussen 'n kwetsbare getuie, die beskuldigde en hofpersoneel bevorder om die beste getuienis te verkry en om te verseker dat alle partye 'n regverdige verhoor kry. In ruilhandel is die tussenganger 'n persoon of groep wat waardevolle handelsartikels bewaar totdat dit benodig word, die handelspartye of ander beskikbare plek het om dit te ontvang en te bewaar, of totdat ander voorwaardes nagekom is. In 'n wyer perspektief kan 'n tussenganger 'n persoon of organisasie wees wat 'n kontrak tussen twee partye bewerkstellig. Die Internet is besig om 'n deursigtige bewustheid te skep oor die gevare en geleenthede om tussengangers in baie nywerhede te outomatiseer.


Franco Nero (gebore as Francesco Clemente Giuseppe Sparanero; 23 November 1941) is ’n Italiaanse akteur. Nero se rolprentdebuut was in ’n klein rol in La ragazza in prestito (1964). Sy eerste hoofrol was in 1966 in Django, steeds een van sy bekendste prente. In dié jaar het hy in nog agt prente gespeel, onder meer Texas, Adios en Massacre Time. In 1967 was hy in Camelot te sien as Lancelot. Op die stel het hy sy lewensmaat van baie jare en later sy vrou, Vanessa Redgrave, ontmoet. Omdat sy Engels nie baie goed was nie, was sy keuse van rolprente beperk. Hy was wel in The Virgin and the Gypsy (1970), Force 10 from Navarone (1978), Enter the Ninja (1981) en Die Hard 2 (1990). Hoewel hy dikwels dieselfde soort karakters vertolk het, het hy tog ’n groot verskeidenheid rolle gespeel, soos Abel in die epiese The Bible: In The Beginning (1966), ’n vernederde ingenieur wat wraak soek in Street Law, ’n gay luitenant in Querelle (1982) en ’n Serwiese Middeleeuse held in The Falcon (1983).


Natalie Wood (gebore as Natalia Nicholevna Zacharenko; 20 Julie 1938 – 29 November 1981) was ’n Amerikaanse aktrise wat veral bekend was vir haar rolle in Miracle on 34th Street, Splendor in the Grass, Rebel Without a Cause en West Side Story. Sy het in 1981 tydens die maak van die prent Brainstorm onder onbepaalde omstandighede verdrink. Wood het as kind in rolprente gespeel en as jong volwassene ’n suksesvolle aktrise geword; sy het drie benoemings vir ’n Oscar gekry voordat sy 25 jaar oud was. Sy was op vierjarige ouderdom in haar eerste prent, en op agt was sy in die klassieke Kersprent Miracle on 34th Street. As tiener het haar spel in Rebel Without a Cause (1955) haar ’n Oscar-benoeming in die sak gebring. Sy was ook in die musiekprente West Side Story (1961) en Gypsy (1962), en het Oscar-benoemings gekry vir haar spel in Splendor in the Grass (1961) en Love with the Proper Stranger (1963). Sy het hierna vir ’n ruk nie toneelgespeel nie en het haar kinders in dié tyd grootgemaak.


Malamulele is 'n dorp in en setel van die Collins Chabane Plaaslike Munisipaliteit in Limpopo, Suid-Afrika. Voor die vorming van die Collins Chabane Plaaslike munisipaliteit deur die samesmelting van dele van die Mutale en Makhado Plaaslike Munisipaliteite in die Vhembe-distriksmunisipaliteit in 2016, was Malamulele deel van Thulamela. Lys van dorpe in Suid-Afrika "Hoofplek Malamulele". Sensus 2011.


Die rooiwou is 'n medium-groot roofvoël in die familie van Ouwêreldse aasvoëls (Accipitridae). Die voëls kom oor die hele Europa en in Noordwes-Afrika voor. Volwasse voëls is ongeveer 62 sentimeter groot, 750 tot 1000 gram swaar en het 'n spanwydte van ongeveer 160 cm. Hulle lyk baie soos die bruinjakkalsvoël, maar die rooiwou is rooier en het 'n diep gevurkte stert. Die spesie word hiervolgens van die nou verwante swartwou onderskei, wat nie 'n diep gevurkte stert het nie. Die rooiwou jag op klein en middelgroot soogdiere en voëls, groot insekte, maar kan ook prooi van ander roofvoëls afrokkel. Daarnaas is hulle aasvreters. Hulle het 'n voorkeur vir halfoop landskappe, waar in oop gebiede gejag, en in bosagtige gedeeltes gebroei word. Die voëls lê twee tot ses eiers op 'n slag. Die rooiwou is deels 'n trekvoël en kom as broeier oor groot dele van Sentraal- en Suid-Europa voor. Groot bevolkings word veral in Duitsland en Frankryk aangetref. Duitsland huisves 30% van Europa se totale broeipopulasie.


Die Gereformeerde kerk Brackenhof is ’n gemeente van die Gereformeerde Kerke van Suid-Afrika in die suide van die Randse dorp Alberton. Dit het op 24 Augustus 1996 tot stand gekom deur die samesmelting van die gemeentes Eikenhof (1946) en Brackenhurst (1982). Die behoefte aan ’n derde Gereformeerde kerk op Alberton is aan die begin van die 1980's gevoel. In Mei 1982 het die Gereformeerde kerk Brackenhurst van Alberton-Wes (1966) afgestig nadat die moedergemeente Alberton reeds in 1939 as die sewende gemeente aan die Oos-Rand gestig is. Die nuwe gemeente Brackenhurst het eers kerk gehou in die saal van die Laerskool Willem Cruywagen (later herdoop tot die Laerskool Orion), terwyl die kerkraad onderhandel het oor ’n geskikte terrein vir die oprigting van ’n kerkgebou. Bouwerk aan die siersteenkerk het in die tweede helfte van 1983 begin. Die argitek was Albert Monteith en die bouaannemer Capital Civil Building Constructors. Die totale boukoste het sowat R450 000 beloop. Die hoeksteen is op 18 Maart 1984 gelê en van 16 tot 18 November 1984 is die kerkgebou feestelik in gebruik geneem.


Die Gereformeerde kerk Paulpietersburg was ’n gemeente van die Gereformeerde Kerke in Suid-Afrika op KwaZulu-Natalse dorp Paulpietersburg. Omdat die gemeente van sy stigting in 1899 tot sy ontbinding in 1951 altyd klein was, het hy ’n noue verbintenis met die Piet Retief gehad. So was Paulpietersburg van 1916 tot 1950 tydens die bediening van sewe agtereenvolgende leraars in kombinasie met Piet Retief. Daar was ’n eie kerkgeboutjie op die dorp, wat vandag (2017) nog staan. Omstreeks 1940 het die lidmate sowat 50 getel. Kerklik het die gemeente, soos Vryheid destyds, onder Transvaal geval omdat die dorp deel was van die Nieuwe Republiek. Rumpff, Derk, 1910–1913 (in kombinasie met Standerton) Coetzee, Jan Viljoen, 1916–1918 (in kombinasie met Piet Retief) Van der Walt, Johannes Christiaan, 1919–1924 (in kombinasie met Piet Retief) Du Plessis, Jan Barend, 1931 – 25 Februarie 1934 (in kombinasie met Piet Retief; oorlede in die amp; sy enigste gemeente) Vorster, Johannes Lodewikus, 1935–1938 (in kombinasie met Piet Retief) Van der Walt, Dirk Jacobus, 1939–1942 (in kombinasie met Piet Retief) Venter, Tjaart Nicolaas, 1945–1947 (in kombinasie met Piet Retief) Boshoff, Hendrik Jan, 1949-1950 (in kombinasie met Piet Retief) Ds.


Die Koninkryk Hawaii (Engels: Kingdom of Hawaiʻi, Hawais: Aupuni Mōʻī o Hawaiʻi) het bestaan van 1795 tot 1893. Hawaii het tot die eerste besoek van die Europeane 'n sosiale en politieke struktuur geken wat vergelyk kan word met die feodale maatskappy van Europa. In 1810 het koning Kamehameha I die eilande verenig en het die koninkryk Hawaii geregeer tot sy dood in Mei 1819. Hy is deur sy seun Kamehameha II opgevolg, maar dié koning het in Julie 1824 in Londen gesterf. Sy broer het hom opgevolg as koning Kamehameha III en het vir die koninkryk begin om 'n grondwettelike struktuur te gee. In 1839 het 'n Verklaring van Regte verskyn en die volgende jaar het die koning sy absolute mag opgegee. Kamehameha III het vir sy land diplomatiek probeer internasionale erkenning te vind en het gesante na Europa en die Verenigde State gestuur. Dit het in 1842 gelei tot erkenning deur die Amerikaanse president John Tyler en in 1843 deur koningin Victoria se regering. Ander lande soos Nederland, Frankryk, Rusland, Switserland ensomeer het gevolg.


Essie Malan (1894 - 1962) was 'n Suid-Afrikaanse skrywer. Sy is op 20 November 1894 op die plaas Allesverloren in die distrik Riebeek-Wes gebore. Sy gaan skool op Riebeek-Wes en Montagu en studeer dan verder aan die Victoria-kollege op Stellenbosch. Hierna gee sy skool op verskeie skole en word later aangestel as hoof-assistente aan die Hoërskool Jan van Riebeeck in Kaapstad. Hier is Freda Linde onder andere een van haar leerlinge. Jare lank is sy as sekretaresse betrokke by die Kaapse Afrikaanse Eisteddfod. In April 1936 trou sy met mnr. B.F. Barnard, wat inspekteur van skole is. Hulle bly vir 'n ruk lank op Humansdorp. Sy is op 15 Junie 1962 oorlede. Sy ondersoek die armblanke-vraagstuk in haar roman “Deur 'n geleende bril”. Die skryfster stel belang in die opheffing van blanke bediendes. Om betroubare gegewens te verkry, laat sy haar hoofkarakter, die welopgevoede Louie Marais, 'n gewaagde proefneming doen. Louie verhuur haar aan 'n Kaapstadse dame, mevrou Groenewald, as bediende. Haar huislike ervarings en verhoudings met die gesinsgenote word met smaak vertel.


'n Waterstofkarbonaat of bikarbonaat is 'n sout wat die komplekse ioon HCO−3 bevat. Die ioon is die geprotoneerde vorm van die karbonaat-ioon. Die sentrale koolstofatoom het 'n oksidasietoestand van +4. 'n Beskrywing van die binding in die karbonaatioon met die Lewisteorie lei tot twee sogenaamde resonansiestrukture wat aandui dat een van die bindende elektronpare nie net tussen 'n koolstof- en 'n suurstofatoom geplaas is nie, maar gedeel word deur drie atome van die ioon. 'n Beter beskrywing is moontlik met die molekulêre-orbitaalteorie en lei tot 'n bindingsorde van 1,5 vir die twee C-O bindings. In die Brønsted-teorie van sure en basisse is die waterstofkarbonaatioon die gekonjueerde basis van koolsuur en die gekonjugeerde suur van die karbonaat-ioon. Bikaarbonate van die alkalimetale soos NaHCO3 en KHCO3 is oplosbaar, ander bikarbonate is dikwels in water meer oplosbaar as die ooreenkomstige karbonate.


Sterkfontein is 'n nedersetting in die Sekhukhune-distriksmunisipaliteit van die Limpopoprovinsie van Suid-Afrika. Dit lê sowat 25 km van die dorp Roossenekal af. Lys van dorpe in Suid-Afrika "Hoofplek Sterkfontein". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Sianogeen is 'n baie giftige chemiese verbinding met formule (CN)2. Dit is 'n pseudohalogeen. Dit kan polimeriseer tot parasianogeen: Nes die halogene kan sianogeen onder invloed van lig in die gasfase in radikale ontbind: ( C N ) 2 → 2 C N . {\displaystyle (CN)_{2}\to 2CN^{.}} En dit kan ook as oksidant optree: ( C N ) 2 + 2 e − → 2 C N − {\displaystyle (CN)_{2}+2e^{-}\to 2CN^{-}} Sianogeen is die dinitriel van oksaalsuur.


Mecklenburg is 'n dorpie noordwes van Burgersfort in die Fetakgomo Tubatse Plaaslike Munisipaliteit van die Limpopoprovinsie, Suid-Afrika. Lys van dorpe in Suid-Afrika "Subplek Mecklenburg". Sensus 2001.


Iswepe is 'n dorpie en spoorweghalte in die Mkhondo Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Iswepe lê net langs die N2 nasionale pad, en word omring deur saagmeulens en bosbouplantasies. Lys van dorpe in Suid-Afrika "Hoofplek Iswepe". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Tweekol-lipvis (Oxycheilinus bimaculatus) is 'n vis wat wydverspreid voorkom in die Stille Oseaan, die Indiese Oseaan, die Rooisee, Oman en aan die ooskus van Afrika suidwaarts tot by die suide van kwaZulu-Natal. In Engels staan die vis bekend as die Two-spot wrasse. Die vis word tot 45 cm lank en is een van die kleiner visse in die genus. Die kleur skema kan varieer. Dit kan van rooibruin tot groenbruin wees. Die keel en onderkant is altyd ligter. Die stertvin het 'n ongewone vorm; die boonste en middelste stekels van die vin is langer wat die vin 'n verwaarloosde voorkoms gee. Die onvolwasse visse het 'n geronde stert. Ouer volwasse visse het dikwels 'n breë, donker horisontale streep op die sye wat in vlekke opbreek. Alle visse het groenerige strepe op die kop en by party straal dit uit van die oë. Hulle leef in rotskus areas en ook aflandige riwwe in water wat 2 tot 50m diep is. Die visse is alleenlopers of kom in pare voor. Hulle is sku en skuil agter seegras of digte alge groei, waar hulle goed gekamoefleer is.


Die Nar-coris (Coris aygula) is 'n vis wat voorkom in die Stille Oseaan, die Indiese Oseaan, die Oman en aan die ooskus van Afrika suidwaarts tot by by die suide van KwaZulu-Natal. In Engels staan die vis bekend as die Clown coris. Die vis word tot 70 cm lank. Die vis ondergaan kleur variasies veral tussen groei fases. Die onvolwasse vissie se lyf is wit aan die voorkant en liggrys aan die agterkant met twee groot, halfsirkel oranje kolle op die rug met 'n swartkol met 'n witrand kol bo elke oranje kol op die dorsale vin. Die volwasse wyfies het wit kruis wat die ligte voorkant van die lyf met die donkergrys agterkant skei. Volwasse mannetjies ontwikkel ook 'n groot knop op die voorkop en is donker blou-groen met een of twee groen kruise op die lyf. Hulle leef in rots kus areas en aflandige koraal- en rotsriwwe in water wat 1 tot 50m diep is. Hulle verkies sanderige areas in die riwwe. Die onvolwasse visse word ook in tussengety poele gevind. Die visse is alleenlopers en begraaf hulle self wanneer gevaar dreig. Hulle vreet hardedop ongewerweldes.


Die Engelsman se graf in die Cederberge noordwes van Clanwilliam getuig van 'n skermutseling tydens die Tweede Vryheidsoorlog. Luitenant Graham Vinicombe Winchester Clowes van die Gordon Highlanders het op 30 Januarie 1901 hier gesneuwel toe die Britse troepe onsuksesvol probeer het om te verhoed dat Boere-magte onder genl. Jan Smuts verder suidwaarts die Kaapkolonie binnetrek. Clowes se familie het met groot moeite en onkoste 'n grafmonument daar laat oprig met die opskrif Brave and True. Dit lê hoog in die Pakhuispas naby die afdraaipad na Wupperthal. Slingsby, Peter en E.D. Coombe: Beyond the Cederberg. Agter-Pakhuis, Biedouw, Wupperthal. Muizenberg: Baardskeerder, 2001. ISBN 0-620-27310-0 Koördinate: 32°3′59.57″S 19°7′38.26″O / 32.0665472°S 19.1272944°O / -32.0665472; 19.1272944


Onverwacht is 'n voorstad van Lephalale in Waterberg-distriksmunisipaliteit in die Limpopoprovinsie van Suid-Afrika. In die 2011 Sensustabelle word Onverwacht as subplek 978038004 Lephalale Ext16 gelys. Lys van dorpe in Suid-Afrika Subplek Onverwacht Sensus 2011 Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Johannesburg-Wes was ’n gemeente van die Gereformeerde Kerke in Suid-Afrika in, soos die naam aandui, die weste van die Goudstad met sy kerkgebou in die voorstad Brixton. Die gemeente het op 13 Desember 1930 van die Gereformeerde kerk Johannesburg afgestig nadat Johannesburg-Oos en -Noord reeds ses jaar vantevore onderskeidelik op 29 Februarie en 1 Maart 1924 uit Johannesburg ontstaan het. Die gemeente Johannesburg-Wes het sy kerkgebou 1 km wes van die Hertzog- of Brixtontoring opgerig in Putneyweg, Brixton, op ’n rif wat as hoofwaterskeiding dien. Noord daarvan vloei die riviere oos en suid vloei hulle wes. So was die kerkgebou soos ’n kerk op ’n berg vir die omliggende voorstede van Brixton, Auckland Park, Rossmore, Westdene, Mayfair-Wes, Crosby en Hurst Hill waar mettertyd so ’n groot konsentrasie Afrikaanssprekendes gewoon het dat feitlik elkeen van dié voorstede ’n NG gemeente kon onderhou: Brixton, Aucklandpark, Johannesburg-Wes (Mayfair-Wes), Westdene, Mayfair, Fordsburg, Crosby en Crosby-Wes (Hurst Hill).


Ashoka die Grote (ook Ashok) was 'n groot heerser van die Mauryaanse Ryk wat vanaf 268 tot 231 vC. geregeer het. Sy naam beteken Hy wat deur die gode geliefd is en wat vriendelik met almal is. Ashoka word dikwels as een van Indië se grootste heersers aangehaal. Na 'n groot aantal van militêre oorwinnings, het Ashoka oor 'n paar van die grootste dele van die hedendaagse Indië geregeer. Hy het 'n oorlog teen die koninkryk van Kalinga geveg, waarin meer as 200 000 mense slagoffers geword het. Omdat Ashoka deur sy brutale oorwinning geskud was, het hy besluit om 'n Boeddhis te word en om met vrede sy ryk te reageer. Om dit te doen, het hy 'n paar hospitale vir diere en mense geskep. Hy het ook rus gebiede vir moeë reisigers langs paaie geskep en daarna het hy putte in talle dorpe gegrawe. Dit is moontlik om 'n lewensbeskrywing oor Ashoka die Grote te skryf omdat daar verskeie inskripsies op rotse en pilare is, dié wat sy lewensloop op 'n akkurate vlak beskryf.


Die Gereformeerde kerk Ontdekkers is een van vyf (in 2015) gemeentes van die Gereformeerde Kerke in Suid-Afrika wat heeltemal of deels in die Wes-Randse stad Roodepoort geleë is. Ontdekkers het op 6 Augustus 1966 van die Gereformeerde kerk Florida afgestig in die gebied Discover, tussen Horison en Florida. Aanvanklik is die eredienste in die Laerskool Gustav Preller in Christiaan de Wetweg gehou. Die moedergemeente het gedeelte 139 van die plaas Vogelstruisfontein, een van die oorspronklike plase aan die Rand, aan die nuwe gemeente geskenk. Op hierdie plaas, in die ontluikende stad Roodepoort, het die predikant, ds. Hein Kruger, ’n melkkoei op die kerkerf aangehou. Die kerkraad het die plan van die Gereformeerde kerk Vryburg (ds. Kruger was by die oprigting van dié gemeente se kerkgebou betrokke toe hy leraar daar was van 1960 tot 1967) as uitgangspunt gebruik en die argitek Hartman van Pretoria aangestel om die bouterrein te beplan. Sy plan het voorsiening gemaak vir ’n kerkgebou met sitplek vir 500 kerkgangers, ’n konsistorie, kombuis en katkisasielokale. Die ontwerp word gekenmerk deur skerp lyne wat die oog na bo moet lei.


Boesmanspruit Boesmanspruit is 'n spruit wat suid van Secunda in Mpumalanga, Suid-Afrika ontspring. Dit vloei in 'n suidwestelike rigting tot dit by die Watervalrivier aansluit. Die Watervalrivier sluit by die Vaalrivier en daarna by die Oranjerivier aan, waarna die water in die Atlantiese Oseaan invloei. Google-kaart van die Boesmanspruit se monding by Geonames.org (cc-by) Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei. Koördinate: 26°37′50″S 29°14′00″O / 26.63056°S 29.23333°O / -26.63056; 29.23333


Die Gereformeerde kerk Biermanskool was ’n Gereformeerde gemeente in Namibië, maar het die GKSA in 2016 verlaat. Die gemeente het die onderskeiding gehad dat sy kerkgebou die oudste Gereformeerde kerk was wat steeds in Namibië in gebruik was. Biermanskool is in 1955 as die Gereformeerde kerk Vanjaarsveld gestig, waarskynlik so genoem na ds. H.S. van Jaarsveld, wat die eerste Gereformeerde kerke in 1930 in Suidwes-Afrika gestig het. In 1961 is die naam verander na Outjo-Wes, maar in 1985 kom ’n tweede naamsverandering, toe die gemeente Biermanskool word. Die gemeente se kerkgebou staan op die plaas Urumube in die distrik Kamanjab. (Op laasegenoemde dorp het van 1969 tot 1977 die Gereformeerde kerk Kamanjab bestaan, maar veel oor sy ontstaan en geskiedenis is nie meer bekend nie.) Op hierdie plaas het ’n selfonderhoudende skool ontstaan wie se leerders hoofsaaklik Gereformeerdes se kinders was. Die skool, en later die gemeente, is genoem na ene mnr. Bierman, die inspekteur van onderwys, hoewel ’n ander bron dit wil hê dat hy administrateur van Suidwes-Afrika was.


Die 2015 Formule Een Aboe Dhabi Grand Prix het op 29 November 2015 op die Yas Marina-renbaan in Aboe Dhabi plaasgevind. Dit was die negentiende wedren van die kampioenskapseisoen en is deur Nico Rosberg in sy Mercedes gewen.


Die Gereformeerde kerk Centurion is ’n gemeente van die Gereformeerde Kerke in Suid-Afrika in die Centurion-gebied van Gauteng. Einde 2014 was dit met 1 009 belydende lidmate die vierde grootste gemeente in dié kerkverband en een van net vier met meer as duisend belydende lidmate. In daardie jaar was die grootste sowel as derde grootste Gereformeerde gemeente ook in die groter Pretoria: Wapadrant met 1 689 belydende lidmate en Rietvallei met 1 369. Randburg was toe met 1 408 belydende lidmate die tweede grootste landwyd. Die gemeente het op 1 Junie 1975 ontstaan toe dit as Verwoerdburg-Oos van die Gereformeerde kerk Lyttelton afgestig het. Die lidmaattal met afstigting was sowat 500. Twee en ’n half jaar later, op 1 Januarie 1978 is die naam van die gemeente na Verwoerdburg-Noord verander om die ligging van die gemeente beter te weerspieël. Aan die begin is dienste in verskeie skoolsale gehou terwyl die kerkraad grond gekoop en ’n kerkgebou beplan het onder ds. P.J.J.S. (Pieter) Enslin se leiding. ’n Kleinhoewe is gekoop en mettertyd hersoneer sodat dit eindelik ’n kerkgebou, 36 wooneenhede en ’n woning (vroeër ’n pastorie) bevat het.


'n Kommissie van Rome se senaat word na Kartago gestuur met 'n klag oor die onlangse verowering van Saguntum, Rome se bondgenoot in Hispania. Die Qin keiser bestyg die Tai-berg om daar die Feng en Shan-rituele uit te voer. Dit toon hom as die enigste keiser en heerser. Frederik J. Vervaet, Tony Ñaco Del Hoyo in: The Impact of the Roman Army (200 BC-AD 476): Economic, Social, Political, Religious, and Cultural Aspects, Proceedings of the Sixth Workshop of the International Network Impact of Empire (Roman Empire, 200 B.C.-A.D. 476), Capri, March 29-April 2, 2005 Deel 6 van Impact of Empire (Roman Empire, 27 B.C.-A.D. 406) (Series), BRILL, 2007, ISBN 9004160442, ISBN 9789004160446 RoutledgeCurzon Encyclopedia of Confucianism Xinzhong Yao, Taylor & Francis US, 2003, ISBN 0-415-30652-3, ISBN 978-0-415-30652-2


Tarentum word geplunder. 30 000 van sy burgers word slawe gemaak. Twaalf van Rome se kolonies in Italia weier om Rome nog te steun teen Hannibal. Antiochus III dring tot Baktrië se grens deur en verower 'n groot deel van die voormalige Persiese Ryk. Rome and the Western Greeks, 350 BC – AD 200: Conquest and Acculturation in Southern Italy, Dr Kathryn Lomas, Routledge, 2005, ISBN 1-134-94301-6, ISBN 978-1-134-94301-2 Roman Italy, 338 BC – AD 200: A Sourcebook Routledge Sourcebooks for the Ancient World, Kathryn Lomas Routledge, 2014, ISBN 1-317-95235-9, ISBN 978-1-317-95235-0 World Monarchies and Dynasties, John Middleton, Routledge, 2015, ISBN 1-317-45158-9, ISBN 978-1-317-45158-7


Albert Blake is ’n Suid-Afrikaanse skrywer, geskiedkundige en prokureur van Roodepoort. Hy is ook 'n navorsingsgenoot verbonde aan die Department Geskiedenis van die Universiteit van die Vrystaat. Hy is in Johannesburg gebore, matrikuleer aan Grey-kollege, Bloemfontein waarna hy sy militêre diens in die Valskermbataljon verrig. Na voltooiing van sy studies in die regte behaal hy twee meestersgrade in geskiedenis met lof aan die Randse Afrikaanse Universiteit. Boereverraaier is 'n  boek oor teregstellings tydens die Anglo-Boereoorlog en is so gewild dat hoofstukke 7 en 8 aanleiding gee tot die rolprent Verraaiers. In hierdie boek val die kollig op hensoppers en joiners en die skrywer bespreek die ware verhale van etlike persone wat in hierdie kategorieë geval het. Baie van hulle is tereggestel. Boereverraaier is sewe keer herdruk. Boerekryger is die teenpool hiervan en bespreek dié Boere wat tot met die vredesluiting in die veld gebly het, die sogenaamde bittereinders. Hiervoor gebruik die skrywer die lotgevalle van Henning Viljoen as basis, na aanleiding van Viljoen se Oorlogsdagboek, aangevul deur sy broer en ander se dagboeke en briewe. Op 6 Maart 1902, slegs twee maande voor die einde van die oorlog, is Viljoen deur 'n  bom onthoof.


Michael Keaton (gebore as Michael John Douglas, 5 September 1951) is ’n Amerikaanse akteur. Hy het beroemd geraak danksy komedierolle en later vir sy vertolking van Batman in Batman en Batman Returns. Keaton was die jongste van sewe kinders en is in Robinson Township in Pennsilvanië gebore. Sy pa, George A. Douglas, was ’n siviele ingenieur en sy ma, Leona Elizabeth Loftus, ’n huisvrou. Sy ma was Iers en sy pa van Engelse, Skotse en Duitse afkoms. Keaton het bekendheid verwerf vir sy rolle in komedies soos Night Shift (1982), Mr. Mom (1983), Johnny Dangerously (1984) en Beetlejuice (1988). Hy het ook lof gekry vir sy spel as Batman/Bruce Wayne in Batman (1989) en Batman Returns (1992). Sedertdien het hy in ’n verskeidenheid prente verskyn wat wissel van dramas en romantiese komedies tot rillers en aksieflieks soos Clean and Sober (1988), The Dream Team (1989), Pacific Heights (1990), Much Ado About Nothing (1993), My Life (1993), The Paper (1994), Multiplicity (1996), Jackie Brown (1997), The Other Guys (2010), Need for Speed (2014) en RoboCop (2014).


Koning Cleomenes van Sparta verenig die Peloponnesus in 'n oorlog teen Athene, maar die Korinthiërs trek hulle terug. Athene verslaan die Chalkidiërs en die Boeotiërs Rome en sy bondgenote verslaan saam met die Griekse stad Cumae in Kampanië die Etruskers. A Global Chronology of Conflict: From the Ancient World to the Modern Middle East, Spencer C. Tucker, ABC-CLIO, 2009, ISBN 1851096728, ISBN 9781851096725


Rhodesdene is 'n westelike voorstad van Kimberley, die hoofstad van die Noord-Kaap, Suid-Afrika. Rhodesdene beslaan vir sensusdoeleindes 0,73 km² en het in 2011 1 354 inwoners gehad, van wie amper driekwart (1 010) wit was. Die naasgrootste bevolkingsgroep is swart, naamlik 16,7 persent. Rhodesdene, wat waarskynlik genoem is na 'n baanbreker van Griekwaland-Wes se diamantveld, Cecil John Rhodes, word in die noorde begrens deur Verwoerdpark, in die weste deur Carters Glen, in die suidweste deur Heuwelsig, in die suide deur Hadison Park en in die suidooste deur Kestellhof. (en) Potgieter, D.J. 1973. Standard Encyclopaedia of Southern Africa. Cape Town: Nasionale Opvoedkundige Uitgewery Ltd. "Subplek Rhodesdene". Sensus 2011. (en) AdrianFrith.com. URL besoek op 28 Februarie 2016.


Alexandra Park is 'n voorstad van Pietermaritzburg, KwaZulu-Natal, Suid-Afrika, se hoofstad. Die voorstad is suid van die middestad geleë en so genoem ter herdenking van die huwelik van prinses Alexandra van Denemarke en die prins van Wallis, die latere Eduard VII, op 10 Maart 1863. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Cramerview is 'n voorstad van Johannesburg (voorheen van Sandton), 14 km noord van Johannesburg se stadsaal. Dis in 1954 aangelê op die plaas Driefontein en genoem na die bemarkers van die nuwe voorstad, die Cramer-broers. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. (en) Die ligging van Cramerview volgens Google Maps. URL besoek op 28 Februarie 2016. Hierdie artikel is ’n saadjie. Voel vry om Wikipedia te help deur dit uit te brei.


Dorothy Faye Dunaway (gebore op 14 Januarie 1941) is ’n Amerikaanse aktrise wat veral bekend is vir haar rolprentrolle van die 1960's af. Dunaway se loopbaan het in die vroeë 1960's op Broadway begin. Sy het haar rolprentdebuut in die 1967-fliek The Happening gemaak, ook met Anthony Quinn, en dit is gevolg deur 'n byspelerrol in die prent Hurry Sundown (ook 1967), met Michael Caine en Jane Fonda as medespelers. In dieselfde jaar nog het sy beroemd geraak danksy haar rol as Bonnie in die rampokkerprent Bonnie and Clyde, ook met Warren Beatty as Clyde. Die prent was omstrede, maar ’n groot treffer. Volgens Newsweek was Dunaway se spel "die openbaring van die jaar" en die tydskrif het haar met die aktrise Marilyn Monroe vergelyk. Die fliek is vir 10 pryse benoem, onder meer Oscar vir beste prent en vir beste aktrise (vir Dunaway, maar sy het teen Katharine Hepburn verloor). Dunaway het wel die Bafta vir die mees belowende nuweling gewen.


Energie-ontwikkeling is die pogings wat daarop fokus om voldoende primêre energie bronne  en sekondêre energievorme beskikbaar te stel om aan die behoeftes van die samelewing te voldoen. Dit sluit die pogings in wat voorsien in die produksie van konvensionele, alternatiewe en hernubare bronne van energie, asook die herwinning en hergebruik van energie wat andersins verlore sou gaan. Energiebewaring en effektiwiteitsmaatreëls verminder die impak van energie ontwikkeling en hou voordele in vir die samelewing met verandering in ekonomiese koste asook verandering in omgewingsake. Kontemporêre industriële samelewings gebruik primêre en sekondêre energiebronne vir vervoer en die produksie van vele vervaardigde produkte. Groot industriele populasies beskik oor verskeie ontwikkelings – en afleweringsdienste vir energie verspreiding en eindgebruiker benutting.  Hierdie energie word gebruik deur mense wat dit kan bekostig om in verskeie klimaatstoestande te leef deur die benutting van verwarming, ventilasie en/of lugverkoeling.  Die mate waartoe eksterne energiebronne gebruik word, verskil tussen gemeenskappe na gelang van die vlakke van verkeersopeenhoping, bronne van besoedeling,  en beskikbaarheid van huishoudelike energie bronne. Die konvensionele energie industrie bestaan uit die petroleum industrie   die gas industrie, elektrisiteitsindustrie  die steenkool industrie en die kernkrag industrie. Nuwe energie industrieë sluit in die hernubare energie industrie.


Winnie Rust (Moorreesburg, 14 April 1939 – Wellington, Wes-Kaap, 11 Mei 2016) was ’n Suid-Afrikaanse skrywer. Sy was 77 jaar oud ten tyde van haar moord en het toe reeds meer as 60 jaar op Wellington gewoon. Met die jare het talle van haar verhale in populêre sowel as literêre tydskrifte verskyn. Sy het onder meer bydraes vir tiener- en vrouedagboeke geskryf asook werke oor haar dorp en sy geskiedenis, en was betrokke by die dorpsmuseum. Van 2000 af was sy die skrywer van die rubriek "Post Scriptum" in die Paarl Post. Haar pa is self ’n skrywer wat onder andere taalhandleidings vir die gebruik van Afrikaans skryf. Wilhelmina van der Merwe is op 14 April 1939 op Moorreesburg gebore. Sy was in 1954 (volgens 'n bron, maar dit was waarskynlik 1957 of '58) hoofdogter van die plaaslike Hugenote Hoërskool. Haar vader, dr. C.P. van der Merwe, was rektor van die Hugenote-kollege en broer van die digter Boerneef. Haar broer, Chris van der Merwe, was ook 'n akademikus.


Die Heuningkoek-tobie (Canthigaster janthinoptera) is 'n vis wat voorkom in die Indiese Oseaan, die westelike Stille Oseaan, die Rooisee en aan die ooskus van Afrika suidwaarts tot by die Oos-Kaap. In Engels staan die vis bekend as die Honeycomb toby. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Canthigaster-janthinoptera by FishBase.


Die Mooitobie (Canthigaster bennetti) is 'n vis wat voorkom in die Indiese Oseaan en Stille Oseaan en aan die ooskus van Afrika suidwaarts tot by die Oos-Kaap. In Engels staan die vis bekend as die Exquisite toby. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Canthigaster-bennetti.html


Hierdie is 'n lys van nedersettings in Chili: http://www.observatoriourbano.cl/indurb/indicadores.asp 2016-03-01 (ES) Hierdie artikel is ’n saadjie. Voel vry om Wikipedia te help deur dit uit te brei.


Ryan O'Neal (gebore as Charles Patrick Ryan O'Neal; 20 April 1941) is ’n Amerikaanse akteur en voormalige amateurbokser. O'Neal is as bokser opgelei voordat hy in 1960 begin toneelspeel het. Van die TV-programme waarin hy verskyn het, was The Many Loves of Dobie Gillis, Leave It to Beaver, Bachelor Father en Wagon Train. Van 1962 tot 1963 was hy gereeld in die moderne western Empire. In 1964 het hy die rol van Rodney Harrington losgeslaan in die sepie Peyton Place. Dit was dadelik ’n sukses en het O'Neal se loopbaan ’n hupstoot gegee. Sy rolprentloopbaan het in 1970 begin met sy rol in Love Story, waarvoor hy vir ’n Oscar en Golden Globe benoem is. In 1973 was hy tweede (net ná Clint Eastwood) op die lys van top-10-loketsterre. Ander prente sluit in What's Up, Doc? (1972) saam met Barbra Streisand, Paper Moon (1973) saam met sy dogter, Tatum O'Neal, wat ’n Oscar vir haar spel gewen het, Barry Lyndon (1975), A Bridge Too Far (1977), Oliver's Story (1978, ’n opvolg van Love Story) en The Driver (1978).


Anschluss (Duits vir 'aansluiting', 'verbinding', 'anneksasie') is die internasionaal gangbare, geskiedkundige term vir die Duitse anneksasie van Oostenryk in 'n "Groot-Duitsland" op 13 Maart 1938. Die anneksasie het algemene steun van die Oostenrykse bevolking geniet en is deur die Oostenrykse Naziparty voorberei. Die anneksasie geskied deur 'n inval van Duitse troepe, maar geen skote is gevuur nie. Deur die Anschluss verloor Oostenryk sy selfstandigheid, word in die Duitse Ryk opgeneem en heet tot 1942 Ostmark en daarna Alpen- und Donau-Reichsgaue tot die Russe hulle in Maart 1945 bevry het. Ná die Eerste Wêreldoorlog, en met die ontstaan van die Eerste Oostenrykse Republiek, is nuwe lewe in die Groot-Duitse gedagte geblaas. Referenda in Oostenrykse provinsies toon dat ten minste driekwart van die bevolking ten gunste van 'n aansluiting met Duitsland is. Die Franse dreig met sanksies as die referenda in die toekoms sou voortgaan, en Oostenryk begin om as 'n selfstandig land te funksioneer. Oostenryk het reeds vanaf die jare twintig 'n eie Naziparty gehad.


Nancy Davis Reagan (gebore Anne Frances Robbins, 6 Julie 1921 – 6 Maart 2016) was 'n Amerikaanse aktrise en die eggenote van Ronald Reagan, die 40ste president van die Verenigde State van Amerika. Gevolglik was sy van 1981 tot 1989 die Eerste Dame van Amerika. Reagan is in Manhattan in New York Stad gebore. Haar ouers is kort na haar geboorte geskei en sy word in Maryland groot. Sy het by haar oom en tannie gewoon terwyl haar ma waarnemende poste beklee het. In die 1940's en 1950's het sy as aktrise in Hollywood-rolprente gespeel en kan in films soos Donovan's Brain, Night Into Morning en Hellcats of the Navy gesien word. In 1952 trou sy met die akteur Ronald Reagan, wat destyds die president van die Screen Actors Guild was. Hulle het twee kinders, Ron en Patti, gehad. Van 1967 tot 1975 was sy die Eerste Dame van Kalifornië, toe haar man die goewerneur daar was. Sy word die Eerste Dame van die Verenigde State na haar man se verkiesing as president in Januarie 1981. In haar eerste termyn is sy gekritiseer omdat sy die Withuis se porselein laat vervang het.


Die Rooitand-snellervis (Odonus niger) is 'n vis wat voorkom in die Stille- en Indiese oseane, asook in die Rooisee en langs die ooskus van Afrika suidwaarts tot aan die suidkus van KwaZulu-Natal. In Engels staan die vis bekend as die Redfang triggerfish. Hierdie vis is die enigste spesie in die genus; die genus is dus monotipies. Die vis word tot 40 cm lank. Die vis het 'n diep lyf met 'n opvallende onderkaak en die tande is rooi. Die lyf is donkerblou tot pers en die skubbe aan die lyf het donker rande. Twee blou lyne strek van die oë tot by die bek. Die kop-area se kleur mag ligter word na gelang van die vis se gemoedstoestand. Die volwasse vis het lang stertvinpunte. Die vis leef in aflandige koraal- en rotsriwwe in water wat 3 tot 55 m diep is. Hulle verkies hellings op die riwwe waar die stroom sterk is. Hulle vreet plankton in groepe saam. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Dionysius I van Syracusae beleër en verwoes die Fenisiese handelstad Motya op 'n eilandjie in noordwes-Sisilië. Phoenicians, Deel 2 van Peoples of the past Glenn Markoe, University of California Press, 2000, ISBN 0-520-22614-3, ISBN 978-0-520-22614-2


Akwaponika verwys na enige stelsel wat 'n kombinasie van konvensionele akwakultuur (die groei van akwatiese diere soos slakke, vis, kreef of garnale in tenks) met hidroponika (die kweek van plante in water) in 'n simbiotiese omgewing. In normale akwakultuur bou die afskeidings van die diere wat grootgemaak word op in die water, wat die giftigheid verhoog. In 'n akwaponiese stelsel word water uit 'n akwakultuur-stelsel ingevoer in 'n hidroponiese stelsel waar die by-produkte afgebreek word deur nitrifikasie bakterieë in nitrate en nitriete, wat dan gebruik word deur die plante as voedingstowwe, en die water word dan gehersirkuleer terug na die akwakultuur-stelsel. Omdat bestaande hidroponiese- en akwakultuur boerdery tegnieke vorm die basis vir alle akwaponiese stelsels, die grootte, kompleksiteit, en tipes kos wat gekweek word in 'n akwaponiese stelsel, kan die stelsel soveel wissel soos enige sisteem wat gevind word in beide boerdery dissiplines.


Die Ierse Vrywilligersmonument huldig die Iere wat tydens die Tweede Vryheidsoorlog aan Boerekant geveg het. Dit is op 1 November 1975 in Brixton, Johannesburg deur mev. Betsie Verwoerd onthul, maar dit het verval en is uiteindelik gesloop. Slegs vier pilare van die oorspronklike monument ontwerp deur Jan van Wyk kon gered word en is op 1 November 2002 in Orania heropgerig. In September 1899 is op 'n vergadering van Iere in Johannesburg die Eerste Ierse Korps (ook bekend as die Wrekerskorps) van ongeveer 200 man onder kol. John Young Filmore Blake (ook bekend as Beau en Mielies), 'n Amerikaanse Ier, gevorm. 'n Tweede Ierse Korps van ongeveer 150 man onder kol. Arthur Lynch (1861–1934) is in Januarie 1900 gestig. Hierdie korpse het gou verval en enkele individue het by Boere-kommando's aangesluit. Blake en ander Iere het die guerrilla-oorlog tot vredesluiting voortgesit. www.bronberger.co.za www.dievryburger.co.za


Hiero verslaan die Mamertyne naby die Longanus. Die Mamertyne doen 'n beroep op Kartago en dan op Rome. The First Punic War: A Military History, John Francis Lazenby, Stanford University Press, 1996, ISBN 0-8047-2673-6, ISBN 978-0-8047-2673-3


Hopewell is 'n dorp in KwaZulu-Natal, Suid-Afrika. Dit is 20 km suid van Pietermaritzburg en 10 km oos van Richmond geleë. Lys van dorpe in Suid-Afrika "Hoofplek Hopewell". Sensus 2011.


Ncotshane is 'n dorp in Zululand-distriksmunisipaliteit in die noorde van KwaZulu-Natal, Suid-Afrika. Lys van dorpe in Suid-Afrika "Hoofplek Ncotshane". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.